20 Tips Anda Perlu Tahu Sebelum Melancong Ke India

India sememangnya terkenal dengan pelbagai perkara. Baik dari segi keindahannya mahupun dari segi sisi gelapnya. Sekitar 30 November lalu saya sempat untuk mengembara ke negara India ke beberapa buah bandar melibatkan Kashmid, New Delhi serta Agra. Berikut merupakan 20 tips yang boleh anda anda amalkan sekiranya ke India.

Sediakan duit lebih khas untuk tipping atau upah sebab budaya mereka, bagi duit tip itu biasa. Dan ada yang jenis cari makan dengan tipping. Tak kira di New Delhi, Agra, mahupun Kashmir, tidak sah jika tidak bagi tip. Jangan terjebak atau biarkan diri dibantu stranger. Takda makna dia tolong tarik-tarik luggage for free. Kena bayar nanti. Kalau tidak bayar dia kejar.

Tukar duit siap-siap sebelum bertolak ke India. Di Kashmir, ada kalanya duit RM atau USD laku dalam jual beli. Tapi rugi apabila diconvert. Orang Kashmir / New Delhi yang meniaga mostly pandai dan fasih berbahasa Inggeris.

Bulan terbaik untuk ke Kashmir ialah bulan Ogos & September iaitu musim Autumn yang pastinya cuaca tidak terlalu sejuk dan pemandangan cantik. Kalau travel pada musim sejuk adalah tidak digalakkan tidur di Guest House sebab mostly guesthouse di Kashmir tidak ada heater kecuali jika mahu tidur hotel 4-5 bintang. Digalakkan tidur di Houseboat. At least ada pemanas even tak cukup panas pun (traditional way — guna kayu api).

Makanan halal senang dicari. Kebanyakkan orang India adalah vegetarian. Cuma tahap kebersihan makanan itu harus dijaga dengan makan di restoran-restoran dan bukan makan street food. Jangan mencuba-cuba nanti sakit perut susah. Jika di Kashmir lagi senang cari makanan halal sebab di Kashmir 95% Muslim, 3% Hindu, 1% Christian, 1% Sikh. Jangan lupa jugak bawa ubat cirit atau demam untuk langkah berjaga-jaga sekiranya terkena keracunan makanan.

Dari segi kebersihan kawasan, Kashmir mendahului. Orang Kashmir lebih menjaga kebersihan berbanding orang New Delhi & Agra. Rumah-rumah di Kashmir macam di Switzerland, kalau di New Delhi biasa sahaja. Jadi bagi saya, Kashmir dan New Delhi tu seolah-olah dua kawasan yang sangat berbeza.

Antara Pahalgam (Mini Switzerland, Kashmir Valley), Gulmarg, Sonamarg, tempat paling cantik adalah Sonamarg. Jangan lupa singgah! Naik kuda dicelah-celah salji. Tempat shooting Bhajrangi Bhaijaan & Mission Impossible. Jika mahu naik kuda pun jangan terima dulu harga dia bagi, mintak tawar. Dia offer Rs1500, minta sampai Rs800. 2 kali kami tunggang kuda iaitu di Pahalgham & Sonamarg.

Visa India ETA boleh dipohon untuk 3 bulan dan ada yang setahun. Harga Visa untuk setahun dalam RM400++. Tapi kami memohon untuk 3 bulan dalam RM340 sahaja. Apply disini.

Tidak susah untuk apply. Asalkan details yang diisi tu tepat. Dalam masa 2-3 hari settle.

OlaCabs ala-ala Grab kat sana. Jauh lebih murah dari teksi! Jangan suka-suka naik tuktuk, kena caj perhead baru tahu. Daftar guna nombor Malaysia pun bole. Tapi dia nak call tidak dapat la incase tak jumpa kita. Di New Delhi kami guna OlaCabs, di Agra kami charter van. Kenderaan di Kashmir pulak boathouse sediakan sekali. Kiranya bayar untuk boathouse dan driver.

Di Kashmir pun boleh naik public transport untuk ke tempat-tempat lawatan seperti bas macam dalam cerita Bhajrangi Bhaijaan. Cuma kena study route perjalanan bas-bas tersebut. Setiap tempat tu jaraknya dari 1 jam hingga 3 jam dari Srinagar. Memandangkan musim sejuk maka kami memilih menaiki Toyota Innova yang disediakan pihak boathouse. Selesa dan affordable!

Simcard yang okay di sana ialah simcard AIRTEL & Vodafone. Beli di airport New Delhi dengan harga Rs999. Sebab airport New Delhi tiada wifi percuma. Nak wifi percuma kena login menggunakan password yang dihantar kepada sim local. Boleh jugak beli kat luar, market di bandar, lagi murah.

Akan tetapi disebabkan nak guna on the spot internet jadi kami beli di airport. Kat Kashmir tidak boleh menggunkana sim dari New Delhi ini sebab Kashmir region special sikit. Nak beli simcard kat sana susah sebab kena ada alamat tetap (local sana inform). So time kat sana saya pinjam simcard kawan (local Kashmiri) kemudian tambah nilai, share hotspot ramai-ramai.

Taj Mahal dan kawasan sekitar tutup hari Jumaat untuk lawatan bagi memberi laluan untuk solat. Dan elak pergi waktu weekend sebab ramai sangat manusia. Jangan terpedaya dengar orang yang offer jadi tourguide kat tempat lawatan (contoh di Taj Mahal), nanti kena tips banyak, kecuali tourguide under government. FOC. Tapi dia dah tolong bagi information macam-macam itu bagi sahaja tips sikit.

Di Gulmarg tidak perlu tourguide (ni kat area Gondola). Kami terspend Rs700 (around RM37) untuk tourguide padahal tidak perlu pun! Boleh sahaja survive sendiri. Tidak perlu juga sewa boot & jacket for Rs200.

Pakai sahaja baju sendiri, boot sendiri, Jangan bazir duit kat Gulmarg. Kat sana memang orang-orangnya suka paksa-paksa pakai, nak bagi takut konon-konon atas sana sejuk. Tidak dinafikan memang sejuk tapi baju sendiri dah memadai!

Shopping barangan kulit (jaket kulit) paling murah di mana? Di Kashmir, bukan di boathouse, bukan di atas shikara, tapi di Ground Market. Jaket kulit asli cuma Rs2500 di Kashmir tapi di Agra Rs12000, keychain, sari, barang-barang souvenir semua beli di Ground Market!

AirIndia merupakan antara flight domestic yang boleh digunakan di India untuk ke Kashmir dari New Delhi. Ada free 25kg luggage per person, siap makan atas flight. Space seat antara seat kita and seat depan sama luas dengan seat hotseat Airasia yg duduk depan sekali. Selain itu ada Vistana Air dan Jet Air (info dari traveller yang menggunakan airlines lain). Oh ya, nama lapangan terbang untuk ke Kashmir ialah Srinagar Airport

Jika ke India, makanan yang wajib dicuba adalah Chicken Biryani dan Meggi Massala. Walaubagaimanapun dinasihatkan untuk anda sedikit memilih sebelum membeli untuk mengelakkan daripada masalah melibatkan faktor kesihatan. Buah-buahan kat sana memang terbaik. Berkilau-kilau dan sedap. Cuma di Agra & New Delhi makanan halal mahal sikit berbanding Kashmir since Kashmir ramai muslim.

Jangan khuatir atau bimbang if tidak cukup duit kat sana, macam biasa boleh keluarkan duit dari ATM asalkan kad atm tu aktif untuk transaksi international. Boleh la shopping sampai lebam even tidak cukup bawa cash!

Dari New Delhi-Agra-New Delhi, boleh naik kereta api. Tapi satu-satunya kereta api yang terbaik dan tepat waktunya umpama kereta api kat Jepun ialah Gaatiman Express yang ada setiap hari jam 8.10pagi (New Delhi-Agra) dan jam 5.50pm (Agra-New Delhi).

Naik sahaja first class, duduk dalam aircond dan dapat makanan sampai kenyang. 1 jam 50 minit sahaja sudah sampai memandangkan kereta api itu paling laju. Kalau naik bas/kereta, 3-4 jam! Kalau salah naik kereta api, boleh sampai ke destinasi dalam 6 jam, sebab terlalu banyak berhenti even jarak sama sahaja.Maka anda perlu berhati-hati.

Saree dan punjab dalam gambar bukan disewa tapi dibeli kat India. Pure indian silk. Banyak sahaja jual tepi jalan. Bargain elok-elok. Jangan mudah terpadaya dengan harga murah. Kalau dia sebut confirm harga mungkin boleh tawar almost half.

Pilih hotel yang tandasnya molek, since kebersihan harus dijaga. Kalau yang cikai-cikai boleh tapi kena sabar la sikit. Dah la location dalam apps and location sebenar macam tidak betul sikit.

Hotel di alamat sekian-sekian, tapi exact location di tempat lain. Hotel boleh book guna booking.com. Jangan risau sebab mostly bayaran dibuat waktu kita sampai hotel, so hotel kat India kebanyakannya takda yang charge credit card waktu kita book online. Free cancellation cost if nak cancel last minute. Macam tahu-tahu sahaja susah nak cari hotel.

Kalau nak jalan di New Delhi waktu transit, sila pastikan masa yang mencukupi sebab jalan di New Delhi sangat sesak dan sangat tidak digalakkan nak sewa kereta untuk drive sendiri di India. U-turn tengah highway, driving melawan arus itu biasa bagi mereka. Jangan terkejut dan confirm anda menjerit-jerit dalam kereta waktu menyaksikan local kat sana drive.

Sediakan duit yang mencukupi time bayar apa-apa. Kadang-kadang kalau tiada duit baki, mereka akan ambil sahaja semua duit itu. Nak bayar kurang tidak boleh, so kira redho sahaja duit lebih itu since tiada duit kecil.

#RealDeal. Nak dapatkan handphone power 8GB RAM + 128GB Storage? Jom tonton video ini.


Cristiano Ronaldo Habiskan RM3.2 Juta, Beli Cincin Bertatahkan Berlian Untuk Teman Wanita

Cristiano Ronaldo adalah nama besar dalam industri sukan bola sepak. Dia telah berjaya mencipta pelbagai sejarah sejak membuat penampilan bersama Sporting Lisbon, Manchester United, Real Madrid dan terbaharu, Juventus.

Baru-baru ini, tular harga cincin pertunangan bintang kelahiran Portugal dan juga tunangnya, Georgina Rodriguez. Cincin itu dilaporkan cincin pertunangan paling mahal di kalangan WAG (isteri dan teman wanita pemain bola).

Ronaldo dilaporkan telah memberi cincin bertatahkan berlian yang beharga £ 615,000 (RM3.2 juta) kepada Georgina. Ya, nilai cincin ini hebat dan tidak hairanlah ia adalah salah satu cincin pertunangan yang paling mahal.

Berita ini dilaporkan oleh laman GamblingDeals yang bertanggungjawab mengumpul koleksi cincin paling mahal dari kalangan pemain bola sepak.

Cincin yang diberikan Ronaldo kepada Georgina berasal dari jenama Cartier,  ia hadir dengan bertatahkan berlian besar di bahagian tengah dan dikelilingi oleh berlian kecil di tepinya.

Ronaldo telah melamar Georgina sejak tahun 2018. Namun, sehingga kini belum ada tanda-tanda bahawa mereka berdua akan berkahwin.

Mereka diketahui rapat sejak 2016. Hubungan Ronaldo dan Georgina di lihat serius kerana mereka sudah mempunyai anak perempuan bernama Alana yang kini berusia dua tahun.

Di tempat kedua adalah cincin pertunangan penjaga gawang Jordan Pickford untuk isterinya Megan Davison. Cincin pertunangan yang diberikan Jordan bernilai £ 500,000 (RM2.6 juta).

Cincin pertunangan ketiga termahal adalah dari pemain bola sepak Ashley Cole kepada bekas isterinya Cheryl Cole. Ashley memberikan cincin mewah dengan harga £ 275,000 (RM1.4 juta).

Untuk bacaan lanjut, klik pautan di bawah.

Cristiano Ronaldo ‘Bakal’ Turun Ke Indonesia Bagi Hadiri Majlis Perkahwinan Peminat

Cristiano Ronaldo Bayar ‘Nafkah’ RM400,000 Sebulan Kepada Teman Wanitanya

Nike Kembalikan Rekaan Klasik Mercurial Vapor Future DNA ‘Tribute’ Buat Cristiano Ronaldo


Cristiano Ronaldo Kini Atlet Dengan Pendapatan Paling Tinggi Di Dunia

Cristiano Ronaldo kini adalah atlet dengan pendapatan paling tinggi di dunia. Siiiiiii! Forbes mengeluarkan senarai atlet yang menerima bayaran tertinggi dalam sukan yang mereka ceburi dan peninju Floyd Mayweather tidak pun berada dalam senarai top 10 atlet yang dikeluarkan Forbes kali ini.

Mayweather di tangga No.1 tiga kali dalam 4 tahun lepas dan pemain golf Tiger Woods mendominasi tangga pertama senarai ini sebanyak 12 kali ketika di waktu puncaknya dan kini atlet dari sukan bola sepak pula merampas takhta No.1.

Ronaldo mengumpul USD88 juta dalam 12 bulan lepas hasil dari gaji, bonus dan juga tajaan produk. Beliau adalah atlet kedua selepas Michael Jordan yang berjaya mendapat tempat No.1 dari sukan berpasukan semenjak ranking ini diperkenalkan pada tahun 1990.

Menurut Forbes, USD50 juta yang diterimanya adalah dari Real Madrid dan baki USD32 juta lagi adalah dari tajaan luar padang seperti dengan jenama Nike, Tag Heuer, Herbalife, shampoo Clear dan banyak lagi. Di bawah adalah top 10 atlet dengan pendapatan tertinggi sepanjang tahun lepas.

Walaupun Cristiano sudah membayar cukai, beliau masih lebih kaya dari Messi. Kalau anda mahu lihat senarai penuh yang dikeluarkan Forbes, anda boleh tekan di sini.


Cristiano Ronaldo Menjadi Manusia Pertama Dengan 200 Juta Pengikut Di Instagram

Siapa sangka di sebalik kehadiran pelbagai selebriti popular dunia, Cristiano Ronaldo selaku pemain bola sepak berjaya muncul sebagai manusia pertama dengan jumlah pengikut di Instagram sebanyak 200 juta.

Jumlah pengikut yang baru sahaja dicapai beliau sekaligus berjaya mengalahkan beberapa selebriti dan ahli sukan ternama seperti Ariana Grande, Dwayne Johnson, Selena Gómez and Beyoncé, Leo Messi dan Neymar.

Wow 200 million!!! Thank you to each and every one of you for sharing this journey with me every day!!👏🏽❤

A post shared by  Cristiano Ronaldo (@cristiano) on Jan 29, 2020 at 9:09am PST

Berdasarkan pencapaian yang baru sahaja dicapai beliau, Cristiano dilihat mendedikasikan kejayaan beliau bersama orang ramai yang bersama beliau sepanjang karier sehingga kini.

Sebelum ini dilaporkan pendapatan melalui Instagram Cristiano Ronaldo dilaporkan lebih tinggi berbanding apa yang diterima beliau di Juventus. Menurut Hopper HQ, Cristiano Ronaldo berjaya memperoleh €900, 000 (RM4.05 juta) secara purata berdasarkan setiap iklan yang dimuat naik di Instagram beliau.

Want to be the best in your field of studies? I’m giving out 12 scholarships for @uniecampus . Apply now to become the best. (link in my story) I’m waiting for you. #choosethebest

A post shared by  Cristiano Ronaldo (@cristiano) on Nov 25, 2019 at 1:00am PST

Untuk pengetahuan, akaun dengan jumlah pengikut tertinggi di Instagram bukanlah milik Cristiano Ronaldo sebaliknya akaun @instagram sendiri yang berjaya mengumpul 330 juta pengikut seluruh dunia. Tahniah diucapkan buat Cristiano Ronaldo diatas kejayaan beliau.

Kehadiran Cristiano Ronaldo ternyata berjaya memberi impak kepada jualan 9.9 yang diadakan Shopee. Ketahui lebih lanjut dengan klik pautan di bawah.

Kerana Cristiano Ronaldo, Jualan Shopee 9.9 Super Shopping Day Meningkat 3 Kali Ganda

Pendapatan Instagram Cristiano Ronaldo Dilaporkan Lebih Tinggi Berbanding Di Juventus

Cristiano Ronaldo ‘Bakal’ Turun Ke Indonesia Bagi Hadiri Majlis Perkahwinan Peminat


Cristiano Ronaldo Yakin ‘Saudaranya’ Khabib Akan Menang Jika Diizinkan Allah

Mungkin ramai yang tidak tahu bintang bola sepak terkenal dunia Cristiano Ronaldo adalah salah seorang peminat atlet seni mempertahankan diri MMA Khabib Nurmagomedov.

Malah dia baru-baru ini memberikan sokongan kepada penggusti daripada Rusia itu dalam perlawanan seterusnya menentang Justin Gatethje ketika sesi live di Instagram miliknya.

Ronaldo yang kini sedang menjalani kuarantin memberikan sokongan itu selepas ditanya peminatnya siapakah yang menjadi pilihannya untuk perlawanan Khabib yang seterusnya.

“Sudah pasti, sudah pasti Khabib akan menang.

“(Dia) saudara saya, insya-Allah,” kata Ronaldo.

Cristiano Ronaldo predicts Khabib to win his fight. #UFC254

— The CR7 Timeline. (@TimelineCR7) October 16, 2020

Respon bintang Juventus itu memberikan sokongan kepada Khabib dan mengucapkan insya-Allah itu menjadi antara topik perbualan hangat di media sosial minggu ini.

Kedua-dua mereka bagaimanapun sebelum ini pernah bertemu pada 2018 dan Ronaldo pernah menghadiahkan jersi Real Madrid miliknya kepada Khabib sebelum ini.

Bagaimanapun Khabib bukanlah satu-satunya bintang MMA yang pernah ditemui Ronaldo malah beliau sebelum ini juga pernah berjumpa dengan Conor McGregor.

Jika Khabib menerima jersi daripada Ronaldo, Conor pula sempat berkongsi gelanggang dengan bintang bola sepak dunia itu pada 2016 di Las Vegas.

Khabib dijadualkan bertemu dengan Justin Gaethje dalam acara UFC 254 pada 24 Oktober ini.

Pertembungan ini juga merupakan perlawanan pertama Khabib selepas kematian bapa yang juga merupakan jurulatihnya Abdulmanap pada Julai lalu.

Baca juga perkongsian kami sebelum ini mengenai Khabib yang berlatih bersama beruang di zaman kanak-kanaknya melalui pautan di bawah.

Lihat Bagaimana Khabib Berlatih Bersama Beruang Ketika Berusia 9 Tahun

Conor McGregor Ajar Bagaimana Cara Memperoleh RM7.9 Juta Dalam Masa Satu Saat

Peninju MMA Muslim Ini Tolak Habuan Lumayan Bertarung Di Bulan Ramadan


Crocs Perkenalkan Sandal Edisi ‘Ayam Goreng’ Hasil Kolaborasi Bersama KFC

Sebut mengenai KFC pasti orang ramai akan membayangkan menu ikonik mereka iaitu ayam goreng. Begitu juga dengan jenama Crocs yang sangat popular dengan sandal ikonik mereka.

Siapa sangka, pada tahun ini dua jenama ini mampu berkolaborasi dalam menggabungkan dua produk terhebat mereka dalam menghasilkan sandal Crocs edisi ayam goreng KFC.

Menggunakan model Croslite, model ini tampil dengan penjenamaan warna ikonik KFC beserta kehadiran Colonel Sanders. Apa yang membuatkan kolaborasi ini lebih epik adalah penyertaan ayam goreng di atas sandal sekaligus memaparkan keunikan kolaborasi ini.

KFC x Crocs Classic Clogs bakal ditawarkan tidak lama lagi dengan harga $60 (~RM248.64). Tonton video iklan di bawah untuk mengetahui lebih lanjut mengenai kolaborasi Crocs bersama KFC ini. Oh ya, setiap ayam goreng yang ditampilkan turut hadir dengan aromanya sekali.

Introducing the official Kentucky Fried Chicken licensed proprietary footwear made in collaboration with Crocs. Do not eat. Coming Spring 2020. (Link in bio)

A post shared by  Kentucky Fried Chicken (@kfc) on Feb 12, 2020 at 5:00am PST

Sudahkah anda mencuba KFC Zinger Cheezilla yang baru sahaja dilancarkan KFC Malaysia? Ketahui juga dengan konsep buffet yang ditawarkan KFC di Jepun.

KFC Malaysia Lancar Kembali Menu Popular Zinger Cheezilla

KFC Buka Cawangan ‘Makan Sampai Kenyang’ Di Jepun


‘Crowded’ Dan Terpaksa Tunggu Lama, Netizen Luah Kepayahan Selepas Perkhidmatan LRT Digantung

Kecoh sejak awal pagi ini apabila dimaklumkan LRT Laluan Kelana Jaya ditutup selama seminggu berkuat kuasa 6 pagi ini. Pengumuman yang dilalakukan jelas memberi kesan dan menimbulkan rasa marah di kalangan penumpang yang mengharapkan kepada medium pengangkutan tersebut untuk ke tempat kerja.

Situasi yang berlaku telah menyaksikan para penumpang terpaksa berhimpit memasuki bas semata-mata untuk dapat ke tempat kerja. Tidak kurang juga yang terpaksa berbelanja lebih dalam mendapatkan perkhidmatan e-hailing.

— faizal (@faizalghazaly) November 9, 2022

Crowded LRT Kelana jaya pic.twitter.com/SBVfbjtEZl

— Zul_2Talk (@Zul_2Talk) November 9, 2022

Sementara itu, sejumlah besar penumpang dilihat terkandas di beberapa stesen Ampang Park berikutan kegagalan LRT laluan Kelana jaya yang mengalami masalah. Cuaca hujan yang berlaku pada pagi tadi seolah mengeruhkan lagi keadaan.

Bersidai orang kat Ampang Park LRT sebab KJ Line problem. Shutter semua da tutup. Sian. pic.twitter.com/otCVxMa3gR

Sementara itu, sidang media Prasarana Malaysia Berhad yang baru sahaja berlangsung tadi memaklumkan pihak mereka sedang menyiasat punca utama kepada masalah melibatkan LRT Laluan Kelana Jaya. Pihak mereka juga turut memohon maaf atas gangguan perkhidmatan yang berlaku.

Selain itu, pihak Prasarana memaklumkan menyediakan 69 bas dalam membantu para penumpang menghala ke destinasi yang mahu dituju sementara menantikan LRT dapat beroperasi semula.

Diharapkan semoga situasi melibatkan LRT ini dapat segera beroperasi semula dalam memastikan sejumlah besar penumpang dapat menggunakan medium pengangkutan ini untuk pergi dan pulang ke tempat pekerjaan dengan mudah.


Grab Umum Bekas Pengurus Microsoft Sebagai CTO Terbaru

Grab pada minggu ini telah melantik CTO terbaru buat syarikat mereka iaitu Theo Vassilakis. Beliau yang sebelum ini merupakan bekas pengurus pembangunan Microsoft Azure bakal mengambil alih tugas sebagai pengurus bagi sektor R & D Grab. Merangka strategi khusus buat pembangunan syarikat Grab antara yang dibawah bidang pengurusan Theo.

Kehadiran bekas pengurus Microsoft ini sebagai CTO Grab ini tidak lain dan tidak bukan bagi memantapkan lagi sistem yang digunakan oleh majoriti pengguna dan pemandu. Harga yang lebih efisien bergantung kepada tempat antara yang diperkemaskan lagi.

Dengan pelantikan Theo sebagai CTO terbaru Grab, syarikat ini komited untuk menambah bilangan pekerja bagi memantapkan lagi proses R & D syarikat ini. Dikatakan Grab  sedang dalam proses untuk membina pasukan seramai 1,000 dalam bidang R & D menjelang 2018.


Cuaca Panas Melampau Buat Sungai Di Kelantan Kering

Beberapa minggu yang lalu, Malaysia dilaporkan akan menghadapi gelombang haba sehingga Ogos ini.

Kini, kesan gelombang haba sudah dapat dilihat di beberapa tempat di Malaysia.

Menurut BERNAMA, gelombang panas telah menyebabkan sebuah sungai di Kuala Krai, Kelantan, hampir kering, dengan ikan-ikan yang terdapat di sungai mati itu mati.

“Seekor bangkai ikan ditemui dalam lopak kering akibat cuaca panas ketika tinjauan di Kampung Pasir Era, Kuala Krai, Kelantan, hari ini (28 April).

Cuaca panas yang panjang bukan sahaja menyebabkan tanah menjadi kering dan retak, tetapi juga menjejaskan kehidupan seharian orang ramai.”

Jabatan Meteorologi Malaysia (MET Malaysia) sebelum ini berkongsi cuaca panas yang berlaku di negara ini khususnya di Semenanjung Malaysia dan sejak itu menunjukkan peningkatan suhu antara 35 hingga 37 darjah Celsius iaitu pada Tahap 1.

“Keadaan cuaca panas dijangka berterusan untuk tempoh yang agak lama, contohnya sehingga Ogos berikutan musim peralihan monsun,” tambah mereka.

Sejujurnya, ia adalah masa agak lama untuk rakyat Malaysia menanggung gelombang panas.

Oleh itu, disarankan untuk semua orang mengambil langkah berjaga-jaga dengan minum air kosong sebanyak mungkin untuk kekal terhidrat dalam masa yang sukar ini.


Cuai Tidak Ikat Muatan Dengan Kemas, Peti Ais Terjatuh Daripada Trak Pikap Di Lebuhraya

Ramai pengguna trak pikap menjadikan kenderaan berkenaan untuk membawa pelbagai jenis muatan dari satu tempat ke satu tempat. Namun tidak semua pengguna 4×4 itu mengutamakan keselamatan terlebih dahulu.

Dalam satu rakaman dashcam yang dikongsikan TikTok @ku_cik, kelihatan sebuah trak pikap model Nissan membawa sebuah peti ais di belakangnya berada di lorong kanan sekali.

Semasa trak pikap itu memotong kereta mempunyai dashcam, peti ais berkenaan terjatuh ke atas lebuhraya dan terdapat serpihan peralatan elektronik itu melantun mengenai kenderaan lain.

lokasi RnR Rawang SouthBound pukul 12:16pm tarikh 8/3/2023

♬ เสียงต้นฉบับ – tpxd_8g – tpxd_8g

Netizen mengecam pemandu trak pikap tersebut yang telah membahayakan keselamatan pengguna jalan raya lain.

Pada akhir video tersebut kelihatan sebuah bas dipercayai merempuh peti ais tersebut kerana tidak sempat mengubah lorong untuk mengelak objek berkenaan.

Tambah netizen lagi, jika membawa barangan perdagangan menggunakan kenderaan milik persendirian dan tidak didaftarkan atas nama syarikat merupakan satu kesalahan.

Kesalahan itu melanggar undang-undang di bawah Seksyen 23 (2), Akta Pengangkutan Jalan 1987 (Akta 333), iaitu kesalahan menggunakan cukai jalan perdagangan pada kenderaan lain.

Sekiranya didapati bersalah, pengguna jalan raya boleh dikenakan denda tidak kurang RM1,000 dan tidak melebihi RM10,000 atau dipenjarakan selama tempoh tidak melebihi dua tahun, atau kedua-duanya.


Cuak Ditahan Ketika Sekatan Jalan Raya, Gadis Ini Kongsi ‘Plot Twist’ Dibantu Polis

Ternampak saja kelibat polis atau mana-mana sekatan jalan raya pasti sebahagian besar (jika tidak semua) daripada kita akan mula berasa takut dan berdebar-debar walaupun tidak melakukan sebarang kesalahan.

Maka tidak hairanlah jika perkara sama turut berlaku kepada gadis ini, Nurul Syafika yang berkongsikan kisahnya bersama The Vocket apabila ditahan ketika melalui sekatan jalan raya di Tangkak, Johor baru-baru ini.

Pengalamannya yang pertama kali dikongsikan di Twitter itu sedikit berbeza dengan apa yang dilalui individu-individu lain atau mungkin boleh dikatakan sebagai sesuatu yang jarang-jarang berlaku.

Hal ini kerana jelasnya beliau bukan ditahan kerana melakukan sebarang kesalahan tetapi ditahan selepas salah seorang anggota polis yang bertugas ternampak tayar keretanya yang telah pancit ketika melalui sekatan jalan raya berkenaan.

“Jadi tadi (ceritanya) saya nak keluar beli barang, tiba-tiba abang polis suruh berhenti tepi.

“Saya dah cuak gila, rupanya (sebab) tayar bocor,” kongsinya di Twitter pada semalam sambil mengucapkan terima kasih kepada anggota-anggota keselamatan yang terlibat.

Mengimbas kembali mengenai kejadian yang berlaku di hadapan Sekolah Menengah Kebangsaan (SMK) Tun Mamat di Tangkak itu, Nurul Syafika berkata hanya tuhan sahaja yang mengetahui perasaannya ketika itu.

Malah beliau pada awalnya menyangkakan isyarat yang ditunjuk oleh anggota polis bertugas itu kerana pemakaian pelitup mukanya yang sedikit melepasi paras hidung kerana sedang mengunyah gula-gula getah.

“Waktu tunggu turn kena tanya (oleh polis) saya memang ada nampak polis tengah berehat dekat tepi sambil tunjuk tunjuk kereta saya, rupanya tayar bocor.

“Allah saja tahu perasaan itu, berdebar lah ingatkan sebab pakai mask paras hidung,”jelasnya.

Susulan daripada kejadiannya ‘dihentikan’ itu, pihak polis serta anggota keselamatan yang lain mengambil masa sekitar 30 minit untuk menukar tayar keretanya ketika itu. Tambahnya lagi ketika, terdapat juga beberapa anggota keselamatan yang berada di lokasi berkenaan menyaksikan kejadian tersebut.

Terharu dengan bantuan yang diberikan anggota keselamatan ketika baru-baru ini, Nurul Syafika kemudiannya mengucapkan terima kasih kepada anggota-anggota yang terlibat.

Bukan sahaja mengucapkan syukur dan terima kasih, namun beliau turut mengharapkan orang ramai tidak terus bersangka buruk terhadap petugas-petugas keselamatan.

“Saya nasihatkan semua jangan lah sentiasa bersangka buruk dan pantas memghukum anggota polis atau badan beruniform atau sesiapa sahaja.

“Jangan disebabkan satu kesalahan, orang lain pun terkena tempias,” pesannya.

Perkongsian asal Nurul Syafika di Twitter yang menceritakan pengalamannya diselamatkan anggota polis itu telah meraih lebih 5,000 retweet (perkongsian) dan hampir 14,00 likes (tanda suka).

Rata-rata netizen juga meninggalkan komen positif mengenai tindakan murni anggota polis berkenaan dan pada masa sama memuji pertolongan yang telah diberikan.

Baca juga kisah dan penghargaan lelaki ini yang menceritakan bagaimana bapanya diselamatkan pekerja stesen minyak selepas tersesat dari Selangor ke Perak melalui pautan di bawah.

Tersesat Dari Selangor Ke Perak, Lelaki Ini Kongsi Bagaimana Bapanya Diselamatkan ‘Good Malaysian’

Hanya Ibu Dan Ayah Sebagai ‘Talent’, Pemuda Ini Hasilkan Video Serawa Durian Paling Menyelerakan

‘Pecah Guni Semua Keluar Pakaian Dalam’- Lelaki Ini Kongsi Pengalaman Beli Bundle ‘Puaka’


20 Tips Latihan Industri Dari Kaca Mata Seorang Pensyarah

Selamat menjalani Latihan Industri. Sebagai penyelaras jabatan, saya akan berkongsi sedikit tip (versi baik):

1. Be punctual. Jangan berani untuk masuk kerja lewat tanpa sebab. Latih diri dari sekarang sebelum terlambat apabila masuk alam kerjaya.

2. Pakai pakaian bersesuaian. Penampilan luaran paling mudah untuk dinilai. Kalau disediakan uniform, sarung saja tanpa perlu membebel dalam hati tidak suka pada warna tersebut atau alasan tidak biasa memakai uniform.

3. Siapkan tugasan ikut ketetapan. Biasalah kalau terasa macam dibuli sedikit. Layankan sahaja. Tidak perlu merungut “Asyik kena suruh fotostat sahaja.”

4. Saya selalu galakkan pelajar memilih tempat yang sesuai dengan bidang supaya tidak terpinga-pinga tidak tahu arah. Saya utamakan tempat yang beri elaun munasabah dan ada potensi diserap bekerja.

5. Siapkanlah buku log sebaik-baiknya. Catatan harian anda amat penting. Sekurang-kurangnya anda boleh buat sebagai refleksi harian untuk performance yang lebih baik esok hari.

6. Pastikan kamu faham apa tugas kamu sepanjang internship. Biasanya pegawai penyelia akan memberikan penerangan tugas dan jadual. Bersedia juga dengan kerja ad-hoc.

7. Jangan mengular walau anda nampak staf-staf di sana mengular. Kalau ada yang ajak mengular, janganlah ikut ya.

8. Semasa lawatan penilaian pensyarah, pastikan anda memang dah mahir dengan tugas anda. Jangan sampai ‘gabra’ tak dapat jawab soalan. Bentangkanlah sebaiknya, jangan malukan jabatan dan syarikat.

9. Selepas penilaian, jangan buat perangai. Mentang-mentang sudah dinilai. Pegawai penyelia boleh saja memohon pihak jabatan mengubah semula markah jika prestasi anda merudum serta merta selepas penilaian dibuat.

10. Jangan hanya fokus tugas yang diberikan sahaja, saya lebih suka pelajar melihat dan belajar pengurusan syarikat secara lebih menyeluruh. Jangan curi maklumat rahsia sudahlah.

11. Jangan beralasan. “Saya tidak tahu”, “Saya tidak mahir”. “Saya tidak belajar ini di universiti”. Bersedialah belajar perkara baharu. Inilah peluang untuk mencuba kemahiran baru.

12. Boleh jadi tempat latihan industri anda terlalu padu sampai anda tidak menang tangan sampai menangis malam-malam. Boleh jadi terlalu sendu sampai anda goyang kaki dan ambil kesempatan. Sesuaikan diri segera. Ambil inisiatif untuk jadi lebih produktif.

13. Bina hubungan baik dengan pegawai penyelia dan staf di sana. Jangan berat mulut. Jangan pula membawang pasal penyelia anda. Pasti sampai ke telinga dia. Ingat, penyelia anda memegang markah yang agar besar.

14. Siapkan laporan latihan dan selalu update progress dengan coordinator anda. Jika anda mengalami apa-apa gangguan tidak wajar, sila laporkan juga.

15. Jaga nama baik universiti. Senior anda telah membina reputasi yang baik. Muka kena ceria. Semangat kena tinggi. Penat? Masa ini anda akan hargai penatnya belajar lebih bahagia dari penatnya bekerja.

16. Employer dan lecturer mahu melihat peningkatan hard-skills dan soft-skills anda. Jangan sia-siakan tempoh ini. Kalau tiada peningkatan, buat habis duit minyak motor sahaja ulang-alik.

17. Dalam diam, penyelia anda memerhatikan leadership anda, teamwork dan ability anda to menyelesaikan masalah. Ada banyak ‘CCTV’ memerhati.

18. Selalu jadi isu apabila student tidak faham arahan penyelia. Jika tidak faham bertanyalah. Berbincanglah. Berikan kerjasama. Semasa menjalankan arahan, penyelia anda akan perhatikan sama ada anda seorang yang independent & self-reliant.

19. Tunjukkan minat dengan tugasan. Macam mana? Dapatkan pengetahuan. Baca info lanjutan. Cari maklumat tambahan dari sumber lain. Tunjukkan sikap kebertanggungjawaban.

20. Phone detox. Nanti kerja tak jalan sebab main phone. Bijak-bijaklah menggunakan telefon bimbit ketika menjalani latihan industri. Jangan sampai ada yang report.

Sekian, sekadar catatan peribadi untuk panduan yang sedang dan bakal menjalani latihan industri.


Cuak Nampak Kereta Peronda Polis, Mat Rempit Jatuh Motosikal Secara ‘Berjemaah’

Jika di Indonesia perlukan anggota polis menggunakan senjata bagi menyuraikan perlumbaan haram. Tapi di Malaysia, cukup kereta peronda polis hanya membunyikan siren sudah membuatkan mat rempit berasa kecut perut.

Baru-baru ini tular satu rakaman video menunjukkan sekumpulan mat rempit terjatuh di tengah lebuh raya secara beramai-ramai setelah menyedari kehadiran kereta peronda polis.

— penanam anggur (@anthraxxxx) May 3, 2021

Video yang berdurasi satu minit ini mendapat ribuan tontonan dan perkongsian telah menarik pelbagai reaksi pengguna media sosial.

Ada yang geli hati melihat keadaan mereka yang kelam-kabut melarikan diri, tidak kurang juga ada yang malu dan kecewa dengan tindakan anak muda-anak muda ini.

Tidak dapat dipastikan bagaimana kumpulan mat rempit ini boleh terjatuh secara beramai-ramai. Berdasarkan video, kemungkinan sebahagian daripada mereka tergelincir akibat jalan raya yang basah semasa cuba melarikan diri.

Pada akhir video ini anda boleh lihat sebahagian besar mat rempit ini meninggalkan kawan-kawan ‘seperjuangan’ lain yang mengalami kecederaan akibat terjatuh dan kerosakkan pada motosikal mereka.

Baru-baru ini anggota polis di Indonesia telah menggunakan senjata bagi menyuraikan sekumpulan mat rempit yang masih degil berlumba haram.

Masih Degil Lumba Haram, Polis Indonesia Nekad Lepaskan Tembakan Ke Arah ‘Mat Rempit’

Netizen Mahukan ‘Roadblock’ Setelah Tonton Rakaman Video Polis Tahan Kereta Potong Barisan


Cuba Bayar Tol Guna Kad Touch ‘n Go, Tindakan Motosikal Ini Undang Persoalan Orang Ramai

Ramai pengguna plaza tol kurang senang apabila ternampak ada penunggang motosikal dihadapan yang akan menggunakan mana-mana lorong kerana takut kebarangkalian mereka terpaksa bayar tol sebanyak dua kali atau berlakunya ‘kemalangan kecil’ antara kereta dengan palang tol.

Baru-baru ini seorang pengguna plaza tol merakam aksi sebuah motosikal menggunakan lorong paling kiri sekali dan pemboncengnya itu dilihat berusaha mahu membayar menggunakan kad Touch ‘n Go.

yg pelik2 je korang ni…hahaha#fypシツ♡ #🤣🤣🤣 #welcome2022goodbye2021

Tindakan pembonceng motosikal itu membuatkan penjaga pondok tol terpinga-pinga apabila melihat situasi tersebut dan dia meminta motosikal tersebut untuk lalu sahaja di laluan antara kon jalan dan palang tol.

Hantaran video TikTok itu telah mendapat lebih 1 juta tontonan dan pelbagai reaksi penonton. Ada yang rasa geli hati dengan tindakan motosikal itu, pada masa sama ada yang tumpang simpati kerana mungkin itu pengalaman pertama mereka menaiki motosikal di jalan raya yang ada plaza tol.

Menurut beberapa pengguna motosikal yang lain lagi, perkara ini adalah biasa buat mereka kerana terdapat beberapa lokasi mempunyai laluan khas motosikal yang tidak selamat kerana tidak diselenggara dengan baik sehingga boleh menyebabkan kemalangan.

Lebih memburukkan keadaan lagi apabila ada laluan khas motosikal telah ditabur paku angkara khianat serta menjadi ‘port panas’ untuk aktiviti menyamun oleh pihak yang tidak bertanggungjawab.

Baca lagi insiden-insiden yang pernah berlaku di plaza tol melibatkan kenderaan dengan motosikal melalui pautan di bawah.

Gara-Gara ‘Lepaskan’ Motosikal Tersangkut, Pemandu Ini Terpaksa Bayar Tol Dua Kali

Kereta Langgar Palang Tol, Gara-Gara Motosikal Menyelit Di Laluan ‘SmartTag’

Netizen Geram Lihat ‘Rider’ Menyelit Di Laluan Tol Sehingga Kereta Dihempap Palang


Cuba Buat Khianat Pecahkan Cermin Kereta, Polis Cari ‘Uncle’ Pegang Batu Bata

Polis sedang mencari seorang warga emas yang dirakam oleh pemandu selepas dia cuba berbuat khianat untuk memecahkan cermin kereta dengan sebongkah batu bata.

Dalam satu video berdurasi hampir 30 saat yang dimuat naik oleh Facebook PolisKL, seorang warga emas dirakam meluru ke arah kereta milik perakam video dengan penuh perasaan marah sambil meminta pemandu tersebut keluar daripada keretanya.

Bagaimanapun pemandu hanya terus merakam aksi warga emas itu, lalu menyebabkan dia menumbuk cermin dan mengetuk cermin kereta dengan batu bata yang dipegangnya.

“Polis Kuala Lumpur sedang mengesan individu-individu dalam kejadian tular di bawah.

“Mohon kepada individu terlibat tampil membuat laporan polis di mana-mana balai yang berdekatan bagi memastikan siasatan secara terperinci dapat dijalankan,” petik kenyataan Facebook PolisKL.

Menurut pihak polis lagi, kejadian dipercayai berlaku di persimpangan lampu isyarat Jalan Metro 1, Metro Prima, 52100, Kepong, Kuala Lumpur.

Orang ramai yang mempunyai maklumat bolehlah hubungi talian berikut 03-6274 2312 (Balai Polis Kepong) atau 03-404 82222 (Bilik Gerakan IPD Sentul).


Anda Kena Cuba ‘Cookie Frappe’ Ini Jika Singgah Di FamilyMart

Semalam merupakan kali kedua saya ke cawangan FamilyMart. FamilyMart merupakan rangkaian kedai serbaneka dari Jepun yang mula membuka cawangan pertama mereka di Malaysia akhir tahun lalu. Buat masa ini rangkaian FamilyMart dalam fasa berkembang dan akan lebih banyak cawangan dibuka di masa akan datang.

Salah satu cawangan yang senang untuk diakses adalah di stesyen MRT TTDI. Jika saya ada urusan di sekitar TTDI, saya pasti akan singgah ke FamilyMart kerana kepelbagaian jenis makanan yang boleh dipilih. Onigiri Salmon yang dijual di sini boleh tahan padu.

Tetapi semalam terbaca di skrin kaunter bayaran tentang minuman baru yang boleh didapati di sini, Cookie Frappe. Sebagai peminat setia aiskrim jenis cookies & cream, lantas saya terus ingin mencuba. Tertulis di sini katanya minuman ini bestseller di FamilyMart Jepun dan Taiwan. Kalau dah bestseller, mestilah power kan?

Uniknya minuman ini disimpan sejuk beku seperti aiskrim. Bagaimana nak jadikan minuman kalau sejuk beku ni? Pekerja FamilyMart akan tekan campuran kopi dan susu panas di atasnya dan jadilah Cookie Frappe ini seperti ini.

Nampak lapisan susu dan kopi yang terhasil di atas sana? Ok, anda kena biarkan seketika untuk biarkan susu dan kopi ini meresap ke bawah. Untuk cepatkan proses resapan kacau dengan straw. Selepas dah teradun rapi, barulah anda minum.

Hirupan pertama pun dah tahu kenapa Cookie Frappe ini laris di Taiwan dan Jepun. Memang power! Terasa juga cebisan chunky cookies yang ada dalam minuman ini. Begini bentuk air apabila semuanya teradun rapi. Rasa kopinya juga light sahaja dan memang nice untuk diminum.

Kalau anda hendak cuba minuman ini, inilah masanya kerana Cookie Frappe sedang dijual pada harga promosi RM9.90. Harga asalnya adalah RM11.90 dan tidak pasti sampai bila promosi ini akan berlangsung. Bagi saya harga ini berbaloi dengan portion air ini yang besar. Recommended untuk dicuba. Jangan lupa untuk terjah FamilyMart nanti untuk cuba minuman ini.


Cuba ‘Cover Line’ Selepas Kena Hon, Rider Ini Acah Mahu Hempas Topi Keledar Pada Kereta

Pada awal tahun ini, lorong kecemasan Jalan Temiang-Pantai menjadi perhatian warganet apabila ia menjadi lokasi tumpuan orang ramai untuk bergambar sempena musim cuti dan hari minggu.

Sebelum ini pihak berkuasa telah memberi amaran bahawa pengguna lebuh raya tersebut boleh berdepan dengan hukuman denda jika menyalahgunakan lorong kecemasan jalan tersebut.

Bagaimanapun didapati masih ramai yang meletakkan kenderaan di atas lorong kecemasan itu. Buktinya, apabila baru-baru ini ada pengguna jalan raya tersebut merakam aksi seorang penunggang motosikal mengacah mahu menghayunkan topi keledarnya apabila melalui bersebelahan deretan motosikal.

Penunggang motosikal itu dipercayai berbuat sedemikian kerana berasa tidak puas hati terhadap pemandu kereta membunyikan hon kepadanya sebagai tanda peringatan yang pada ketika itu dia sedang berdiri di atas jalan raya dan boleh membahayakan kenderaan lain yang melalui jalan tersebut.

Tindakan penunggang motosikal itu telah mendapat perhatian warganet, ramai yang menyatakan dia patut berasa ‘berterima kasih’ kepada pemandu kereta yang memberikan peringatan kepadanya, bukan cuba menunjukkan lagak samseng kepada pengguna jalan raya lain.

Warganet juga tidak menolak kebarangkalian penunggang motosikal itu mungkin ‘terkejut’ dihon, lalu untuk ‘cover line‘ di hadapan rakan-rakannya, dia cuba tunjuk cool dengan mengacah mahu menghempas topi keledarnya.

Setakat artikel ini ditulis, video asal telah menerima lebih ratusan komen dan hampir 2,000 perkongsian. Netizen juga meminta pemilik asal video tersebut untuk membuat laporan polis supaya ada tindakan lanjut dikenakan kepada ‘penunggang motosikal samseng’ itu.

Untuk makluman semua, Pengarah JPJ Negeri Sembilan menegaskan mana-mana pemandu yang melakukan kesalahan di Jalan Temiang-Pantai boleh diambil tindakan mengikut Kaedah 53(1) Kaedah-Kaedah Lalulintas Jalan 1959 iaitu tiada kenderaan boleh diletak di mana-mana lorong kecemasan kecuali kes kecemasan.

Jika disabit kesalahan, pemandu boleh dikenakan hukuman denda tidak melebihi RM2,000 atau penjara tidak lebih enam bulan mengikut Seksyen 119(2) Akta Pengangkutan Jalan 1987.

Baca lagi artikel-artikel berkaitan dengan Jalan Temiang-Pantai yang pernah The Vocket kongsikan sebelum ini.

Buat ‘Gathering’ Di Jalan Pintas Temiang, Netizen Tegur Geng Konvoi Honda Civic

Selepas Geng Civic FC Dicari Polis, Kelab Kereta Lain Mula Padam Gambar ‘Gathering’ Di Temiang

Jangan Berhenti Di Lorong Kecemasan Jalan Temiang Atau Berdepan Hukuman Penjara 6 Bulan


Cuba Jual Kasut Biasa RM30,000, Peniaga Ini Dikritik ‘Collector’ Kerana Tidak Ikut Harga Pasaran

Dalam scene jual beli kasut, ia adalah perkara biasa untuk penjual menjual barangan dengan harga lebih tinggi daripada harga sebenar kasut tersebut. Harga sesuatu kasut ditentukan dari pelbagai aspek antaranya kuantiti yang dihasilkan untuk sesuatu model, populariti dan permintaan.

Namun setiap model mempunyai harga silingnya dan cuba menjual lebih daripada harga pasaran adalah sesuatu yang mengarut. Lebih-lebih lagi jika harganya tidak masuk akal.

Seorang peniaga tempatan yang kini berada di Korea Selatan menjadi buah mulut sneakerheads tempatan apabila beliau didakwa menjual kasut pada harga yang tidak masuk akal. Antara yang meraih perhatian adalah apabila beliau mendakwa harga pasaran untuk kasut Nike Air Jordan 1 Retro High ‘Mocha’ ketika ini adalah sekitar RM30,000. Satu harga yang sangat tinggi.

A post shared by sneaker-LAH (@sneakerlah)

Buat anda yang tidak tahu, salah satu cara peniaga dan pembeli barangan streetwear menyemak harga pasaran sesuatu kasut adalah dengan membuat semakan di laman StockX. Di sini, segala kasut yang sedang panas dan mendapat permintaan tinggi dapat diketahui anggaran harganya.

Melalui semakan kami di StockX, untuk model Air Jordan Mocha ini, harga pasarannya hanyalah sekitar USD480 (~RM1,971) untuk saiz yang dinyatakan peniaga tersebut. Berbeza RM28,000 dengan harga yang peniaga itu mahu.

Di sini kita tidak tahu sama ada peniaga berkenaan mahu cuba nasib (andai ada yang mahu beli dengan harga tersebut) atau beliau memang tidak tahu harga pasaran sebenar untuk kasut tersebut.

Dengan harga RM30,000, anda sebenarnya boleh membeli Nike Air Jordan 1 Retro High Dior, model yang jauh lebih rare dan berharga untuk disimpan.

Penyokong peniaga tersebut berpegang teguh kepada konsep willing buyer willing seller, jika setuju dengan harga yang ditetapkan, setuju untuk bayar. Tetapi yang salahnya adalah apabila peniaga overclaim harga pasaran sesuatu barangan untuk mendapat keuntungan yang lebih.

FZHD merupakan salah seorang collector yang tidak bersetuju dengan konsep overclaim ini. Baginya menipu pembeli ini adalah perkara yang tidak sepatutnya dibuat oleh penjual kerana ia bakal menjejaskan reputasi penjual itu sendiri di masa akan datang.

Apa pun, anda sebagai pembeli dinasihatkan mempunyai knowledge dan pengetahuan untuk barangan yang anda mahu beli supaya anda tidak terpedaya dengan harga yang diletak oleh penjual. Dari situ, anda boleh nego harga tersebut sehingga setuju dengan harga yang anda rasa puas hati untuk membayar.

Nasihat kami, jika anda berminat dengan sesuatu barangan, selidik dahulu harga pasaran untuk barang berkenaan. Kalau barangan streetwear, anda boleh ke StockX untuk dapatkan anggaran harga pasaran sesuatu model. Jadilah pembeli yang bijak.

Ini pula artikel berkaitan reseller yang pernah tular sebelum ini. Baca lagi pada pautan di bawah.

Naib Presiden Nike Letak Jawatan Selepas Terpalit Skandal Bisnes ‘Reseller’ Milik Anaknya

Netizen Muak Perangai ‘Reseller’ Mahu Kaut Untung Melampau Bagi Koleksi Uniqlo x Billie Eilish

Reseller Kasut Semakin Melampau, Upah Orang Tua Kurang Upaya Untuk Beratur Di Off-White KL


Cuba Masuk Rumah Wanita Tempatan, Netizen Kecam Kelakuan Lucah Warga Asing Ini

Bilangan warga asing di Malaysia semakin bertambah hari demi hari. Ada di antara mereka yang benar-benar ikhlas mencari rezeki demi menyara keluarga di kampung halaman, namun ada yang membuat kacau dan mengancam keselamatan orang kita.

Semalam, tular satu video rakaman yang menunjukan seorang warga asing dipercayai rakyat Bangladesh yang bertindak liar dan luar kawalan di depan rumah seorang warga tempatan.

Video tular yang berdurasi 2 minit 20 saat dimuat naik oleh seorang pengguna Twitter Daniel Mokhtar, menunjukkan aksi seorang lelaki warga Bangladesh yang cuba memasuki sebuah rumah yang berkunci. Perlakuan kurang sopan lelaki tersebut diperhatikan oleh seorang pengawal keselamatan rumah berkenaan dan seorang perakam video yang dikatakan ayah kepada Daniel.

JARANG AKU JUMPA ORANG HORNY KETUK PINTU!!

Baca thread iya,maybe bosan but baca jella andd sorry quality camera cam nokia 3310😂🙏🏼fon ayah biasa la😂👻… pic.twitter.com/7YeUxvpVAE

— daniellll (@danielmokhtar_) October 21, 2019

Menurut thread yang ditulis oleh pengguna twitter tersebut, kejadian dikatakan berlaku pada jam 1.30 pagi apabila dia secara tiba-tiba terdengar suara seorang wanita menjerit meminta tolong. Pada mulanya, dia hanya menyangka suara pergaduhan namun suara tersebut makin lama semakin kuat.

Dia membuat keputusan untuk keluar dan menyiasat punca suara berkenaan dan mendapati seorang lelaki Bangladesh cuba memecah masuk sebuah rumah. Lelaki berkenaan juga berkelakuan lucah sambil berpaut di pintu grill rumah wanita berkenaan. Suara penghuni wanita tersebut kedengaran ketakutan dan meminta pertolongan daripada pengawal yang berada di luar.

Kelakuan lelaki tersebut seperti sedang berada di bawah pengaruh alkohol tetapi menurut Daniel, dia tidak menghidu bau minuman keras pada badan lelaki berkenaan.

Rata-rata netizen melahirkan rasa simpati di ruangan komen kepada wanita tersebut dan menasihati supaya rakyat Malaysia lebih berhati-hati walaupun berada di rumah.

Weh takutnya….. stay safe kawan-kawan. Kunci pintu rumah sentiasa. Masuk kereta je kunci pintu. Sentiasa alert dengan keadaan sekitar kita. Orang macam ni biasanya serang when we are unaware. Kalau kita aware, alert insya-Allah dia pun tak berani nak buat apa-apa. Nauzubillah

— 🇲🇾 () وان عدلي (@WanAdli_) October 21, 2019

This is sickening to the core. That woman might be traumatised for life. If I was there I’ll definitely knock him down so he would stop behaving like an animal 😡

— bukan sini (@ainnuralleyaa) October 21, 2019

Omg seram nak mampus. I probably call the police right away. Kalau aku jd mcm ni trauma weh nk keluar rumah. Takut kang dia follow ke apa. Ya Allah i can feel her 😭

Soooo yang mana tngh duduk rumah sorang kee… tengahh duduk bujang kee apa kee please make sure korang kunci grail rumah korangg sebelum tidurr kee nak keluar kee apa2 jellaa!! Lagi2 perempuan yang duduk sorang2 please hati2 ye guyss..

Ini pula kes warga Bangladesh pandai buat duit dengan jual barang ciplak di Malaysia. Klik pautan di bawah untuk bacaan lanjut.

Warga Bangladesh Jana Pendapatan RM100,000 Sebulan Jual Barang Ciplak Di Malaysia

Warga China Dan Bangladesh Paling Ramai Beli Rumah Di Malaysia


Cuba Seludup 300,000 Ekor Anak Belut Kaca, 3 Warga Malaysia Ditahan Di Belanda

Angkara cuba menyeludup ratusan ribu anak belut melalui lapangan terbang Schiphol, Amsterdam, tiga warga Malaysia telah ditahan oleh polis sempadan Belanda pada Isnin lalu.

Menurut laporan, tiga warga Malaysia iaitu dua lelaki dan seorang wanita dalam perjalanan ke Malaysia melalui Portugal dan tindakan mereka membawa lapan beg pakaian ketika itu membuatkan pihak berkuasa Belanda berasa curiga.

Pegawai pemeriksa NVWA dalam satu kenyataan pada Khamis lalu mengatakan telah menemui 105 kilogram belut kaca iaitu lebih kurang 300,000 ekor anak belut dalam bagasi mereka. Belut tersebut akan dilepaskan semua ke dalam sungai di Belanda.

Untuk pengetahuan anda, spesies belut Eropah sangat terancam dan berkurang sehingga 99 peratus di sesetengah kawasan sepanjang empat dekat yang lalu. Malah, belut kaca ini juga harganya mahal melebihi harga ‘caviar’ di Asia.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Terlepas Tuduhan ‘Membunuh’ 11 Tahun Lalu, Netizen Dakwa Lelaki Ini Maut Di Lokasi Pembunuhan Kerana Hukum Karma

Bermula Dengan Van RM200, Dua Gadis Ini Kini Mampu Buka Kedai Kopi Berkonsep Minimalis


Cuba Teka Ini Iklan Apa? Kami Yakin Anda Tak Dapat Menjawabnya

Kreativiti iklan ini sangat berlainan dan menarik.

Ia mengisahkan seorang budak lari dari rumah, tapi, masih, kami tidak tahu iklan apa ketika itu.

Tonton dahulu dan cuba teka ini iklan apa.

————————————————————————————
Ikuti pelbagai kisah menarik di The Vocket.


Cuba ‘Test Power’ Semasa Beli Keropok, Triton Kamal Adli Tersangkut Dalam Lumpur

Walaupun trak pikap dibina untuk kegunaan lasak serta lebih ekstrem berbanding kenderaan lain, namun jika laluan yang digunakan terlalu mencabar dan rumit sudah pasti kereta tersebut akan ‘tersangkut’ juga.

Pelakon utama yang membintangi drama ‘Scammer’, Kamal Adli berkongsi pengalaman di mana trak pikapnya model Mitsubishi Triton tersangkut dalam lumpur semasa berada di Kuantan, Pahang baru-baru ini.

Menurut Kamal, dia sudah lama tidak memandu kereta tersebut, jadi dia mengambil keputusan pergi membeli keropok menggunakan laluan pantai untuk ‘test power’ trak pikap tersebut.

Semasa Kamal menikmati angin petang di tepi pantai tersebut, dia mengambil keputusan untuk cuba membuat aksi pusingan ‘donut’ di hujung pantai. Pusingan pertama dia berjaya membuatnya tanpa sebarang masalah. Tetapi apabila masuk ke pusingan kedua, trak pikap kesayangannya terus terbenam ke dalam lumpur.

Enam keping gambar yang dikongsikan oleh Kamal di Instagram miliknya cukup membuat orang ramai terhibur sehinggakan ada yang menganggap pelakon tersebut sedang melakukan sesi fotografi untuk pengiklanan untuk model Mitsubishi Triton.

Sebelum matahari terbenam, trak pikap Kamal berjaya diselamatkan dengan bantuan beberapa orang lain dengan menggunakan Mitsubishi Triton dan sebuah jengkaut bagi memudahkan proses mengeluarkan kereta milik pelakon tersebut.

Difahamkan Kamal berada di negeri tersebut ketika waktu itu kerana mempunyai tugasan rasmi untuk sesi bicara santai  bersama Menteri Besar Pahang, YAB Dato Sri Haji Wan Bin Wan Ismail.

Dalam berita hiburan lain, ‘rapper’ terkenal Snoop Dogg memuji siri 16 Baris yang mengangkat bakat-bakat penyanyi rap tempatan. Baca lebih lanjut melalui pautan di bawah.

Ketengahkan Penyanyi Rap ‘Indie’ Tempatan, Snoop Dogg Puji Siri 16 Baris

Berjaya Bintangi Filem Marvel Shang-Chi, Ronny Chieng Akui Masih Setia Pada Malaysia

Nafi Drama The Hotel Tiru K-Drama, Michael Ang Tepis Dakwaan Netizen


20 Tips ‘Survival’ Sewaktu Travel Ke Maldives

Nota Editor: 20 tips ini telah dikongsikan oleh Ikram Al-Banjari di akaun Facebook beliau. Kami kongsikan semula di Vocket dengan izin dari penulis. Semoga ia dapat dijadikan panduan buat anda yang ingin travel ke Maldives.

Tips Bercuti dan Melancong Survival ke Maldives.

Kepulauan Maldives merupakan destinasi percutian idaman bagi ramai orang. Alhamdulillah saya sudah sampai ke sana bagi tujuan percutian dan perniagaan. Berikut adalah tips-tips yang saya mahu kongsikan sebagai panduan dan persediaan mahu bercuti ke Maldives.

1. Rancang perjalanan awal sekurang-kurangnya enam ( 6 ) bulan sebelum tarikh berlepas. Maldives boleh dikunjungi sepanjang tahun, paling baik antara Oktober hingga April.

2. Cuaca di Maldives panas dan hujan sepanjang tahun. Iklim Tropika di gugusan kepulauan Maldives menjadikan setiap pulau, pantai dan kehidupan dasar laut subur dan cantik sekali seolah tidak pernah terusik.

3. Maldives merupakan sebuah negara terkecil di Asia dan juga
merupakan sebuah negara Islam. Dengan kepadatan penduduk di seluruh pulau-pulaunya mencecah 400,000 orang, Maldives bergantung kepada sumber perikanan dan pelancongan sahaja.

4. Male ( disebut MA – LEY ) adalah ibu Negara Maldives. Di Pulau Male inilah terletak pusat pentadbiran, perbankan, ekonomi, masjid negara dan pasar. Airport terletak di sebuah pulau khas berhampiran Male.

5. Pilih Penerbangan Sri Lankan Air untuk tambang lebih murah berbanding yang lain. Perlu juga selalu membuat semakan harga Singapore Airlines, Malaysia Airlines dan Thai Airways untuk harga promosi. Harga dari RM1300 seorang untuk pergi dan balik dari KLIA ke Male.

6. Pilih resort yang kita suka secara online di HotelsCombined.com atau di  Agoda.com.my. Bayaran menggunakan Kad Debit atau Kad Kredit boleh diterima di sana. Pastikan salinan tempahan bilik di simpan dengan baik. Pegawai imigresen Maldives akan minta apabila sampai di sana nanti.

7. Harga resort bergantung kepada bajet dan fasiliti yang kita mahu. Harga resort dari RM100 satu malam. Setiap resort dibina di atas sebuah pulau sahaja. Berhati-hati memilih resort, sekiranya membawa anak-anak kecil, pastikan resort yang dipilih membenarkan anak kecil di bawa bersama. Sesetengah Resort tidak membenarkan kanak-kanak masuk bagi tujuan privasi.

8. Cadangan tempoh percutian paling ideal dan nyaman adalah sekurang-kurangnya 4 malam di Maldives. Kebiasaanya, saya memilih untuk transit dahulu di hotel sekitar Airport (kerana ketibaan malam), harga dari RM70 satu malam. Esoknya selepas sarapan, saya ke Airport semula untuk memilih Resort ( boleh tawar menawar dengan wakil jualan resort ).

9. Kita akan dibawa menaiki bot laju ataupun seaplane dari airport ke pulau. Biasanya harga bot laju sudah termasuk dalam pakej. Sediakan tips buat pembantu bot. Berikan salam kerana mereka semuanya Muslim belaka. Seaplane perlu ditempah lebih awal, boleh layari www.transmaldivian.com.

10. Terdapat lebih kurang 230 Resort di setiap gugusan pulau Maldives dan lebih kurang 30 buah hotel transit berhampiran airport untuk dipilih. Berhati-hati juga dengan setiap menu yang dihidang, lebih baik bertanya dahulu sebelum ambil makan.

11. Apabila sudah sampai ke resort di pulau pilihan kita. Aktiviti seterusnya bergantung kepada pakej yang ditawarkan oleh pihak resort. Harga pakej juga tergantung kepada setiap aktiviti dan jarak ke lokasi.

12. Aktiviti popular di Maldives adalah seperti snorkeling dan diving (percuma sekitar resort). Perkakas boleh dipinjam atau disewa daripada pihak resort. Pakej memancing, bersiar menaiki bot, bersiar menaiki kapal terbang, melawat ke pulau Male dan pusat kraf di setiap pulau berhampiran adalah sangat menarik dan disyorkan.

13. Matawang tempatan Maldives adalah Rufiyya. Walau bagaimanapun, matawang US Dollar digunakan secara meluas di seluruh Maldives. Tukar sedikit USD sebelum ke sana bagi tujuan memberi tips, membeli cenderamata dan kecemasan. Jangan bawa terlalu banyak wang.

14. Gunakan kad debit (Maybank, CIMB, Bank Islam dll ) bagi tujuan pembayaran pakej aktiviti, makan minum dan caj-caj lain di atas pulau. Tanya kepada pihak resort sama ada harga dipaparkan itu sudah termasuk 10% Caj Perkhidmatan dan 6% cukai kerajaan atau belum.

15. Harga makan dan minum tambahan (Room Services) di Maldives agak tinggi kerana bahan mentah kebanyakannya di import dari luar Negara dan perlu dibawa pula ke setiap pulau. Pastikan kita bertanya harga yang jelas bangi mengelakkan “terbeliak biji mata” melihat bil selepas daftar keluar nanti.

16. Mohon bawa ubat-ubatan peribadi sendiri sekiranya perlu. Jarak sesetengah resort ke hospital atau klinik di Male agak jauh. Minyak angin, plaster, minyak kapak, losyen kulit, Panadol, antibiotik, ubat batuk dan selsema adalah keperluan ubat asas.

17. Sangat rugi sekiranya kita tidak bersedia dengan kamera yang boleh merakam momen indah di dalam air. Gunakan kamera berkualiti tinggi, kecil, mudah dibawa dan bateri tahan lama seperti GoPro Hero apabila ke sana.

Hubungi sahabat saya Cikgu E : 019-515 9353 untuk mendapatkan harga promosi. Sebutkan kod Promosi “ I love Kedai Kamera E-POH” apabilawhatsapp beliau. Confirm dapat harga kasih sayang.

18. Mohon bawa sejadah sendiri dari rumah ke Maldives untuk pengalaman solat di resort dan di atas bot (ketika beraktiviti) yang selesa dan lebih khusyuk. Ketenangan dan keindahan ciptaan Allah di Maldives membuatkan kita lebih fresh, bertenaga dan mencurah ilham untuk menjadi hamba yang lebih bersyukur, bertaqwa dan berbuat lebih banyak kebaikan.

19. Bagi kaki pancing pula, Maldives adalah syurga popping, jigging dan bottom fishing. Dapatkan pakej memancing terus dari resort. Pastikan lesen dikeluarkan bagi mengelakkan di tangkap dan didenda. Memancing tanpa lesen merupakan kesalahan berat di Maldives. Bawa peralatan sendiri dari sini.

20. Akhir kata, buat rancangan awal untuk percutian ke Maldives bagi menjimatkan kos. Setiap pulau dan resort mempunyai keunikan sendiri. Kesemuanya cantik dan indah belaka. Pengalaman ini harus diteroka bergantung bajet dan minat kita. Sesungguhnya Maldives adalah ciptaan dan keindahan yang luar biasa daripada Tuhan buat kita makhluknya.

BACA: 15 Tips Penting Bercuti Di Maldives

BACA juga: Berenang Di 35 Lokasi Dengan Air Paling Jernih Di Dunia. 2 Darinya Ada Di Malaysia!

LIKE dan FOLLOW Vocket di Facebook serta Instagram


Cubaan Anti-Vaksin Takutkan Orang Ramai Boleh Didakwa Di Bawah Akta Hasutan

Datuk Seri Takiyuddin Hassan, Menteri Undang-Undang memberi amaran kepada anti-vaksin yang cuba menghasut orang ramai agar tidak mendapatkan suntikan vaksin COVID-19 boleh didakwa di bawah Akta Hasutan 1948.

Mana-mana kumpulan anti-vaksin yang bertindak sedemikian akan menghadapi tindakan di bawah Ordinan Darurat (Kuasa-Kuasa Penting) 2021 dan Akta Komunikasi dan Multimedia 1998, lapor The Vibes.

“Untuk anti-vaksin, kita tidak memerlukan undang-undang baru; sebaliknya, kita boleh mengambil tindakan menggunakan yang sudah ada.

“Kami mendesak masyarakat untuk tidak menyebarkan perkara provokatif yang berkaitan dengan vaksin COVID-19,” katanya sambil meminta orang ramai agar tidak menimbulkan kerusuhan atau menyebarkan informasi palsu terutamanya di musim wabak COVID-19.

“Sekiranya ada yang enggan mematuhi undang-undang, pihak berwajib akan mengambil tindakan sewajarnya – bukan kerana kerajaan bersikap kasar, tetapi sebagai jalan terakhir.”

Selain daripada itu, Takiyuddin turut menyatakan bahawa kerajaan belum membuat keputusan mengenai cadangan untuk mendenda individu yang gagal menghadiri janji temu vaksin COVID-19.

Katanya, dasar kerajaan buat masa ini adalah bahawa suntikan vaksin bersifat bebas dan sukarela.

“Namun, kami mempunyai Jawatankuasa Khas Jaminan Akses Bekalan Vaksin COVID-19 dan Pasukan Petugas Imunisasi COVID-19, (keduanya) yang menangani masalah vaksin. Terserah kepada jawatankuasa untuk mengambil tindakan atau tidak.”

Golongan anti-vaksin diundi sebagai manusia paling dibenci pada 2019. Klik pautan di bawah untuk membaca.

Golongan Anti-Vaksin Diundi Sebagai Manusia Paling Dibenci Pada 2019

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Kumpulan Anti-Vaksin Tidak Setuju Dr Zulkifli Dilantik Sebagai Menteri Hal Ehwal Agama


Cubaan Bunuh Diri Ala Hollywood Yang Gagal Di Sabah

72 tahun yang lalu, Evelyn McHale ditemui mati di atas bumbung sebuah kereta selepas membuat keputusan untuk terjun dari tingkat 86 dek pemerhatian bangunan Empire State di Amerika Syarikat.

Mayatnya ketika itu ditemui polis trafik yang sedang bertugas di tengah kesesakan bandar New York di atas sebuah kereta limosin milik Pertubuhan Bangsa-Bangsa Bersatu yang diletakkan di perkarangan jalan 34th Street.

Jasad McHale yang ketika itu kelihatan sedikit pun tidak terusik dengan tangannya masih memegang erat rantai mutiara dan kelihatan seperti dia sedang menikmati tidur yang nyenyak dan bukannya baru lepas membunuh dirinya sendiri.

Gambar McHale yang masih berada di atas bumbung limosin ketika itu kemudiannya berjaya diambil empat minit selepas kematiannya oleh seorang pelajar fotografi Robert Wiles.

Keputusan Wiles untuk menangkap gambar tersebut terbukti berbaloi apabila gambarnya terpilih sebagai “Picture of The Week” untuk majalah Life dan turut menerima pengiktirafan di serata dunia.

Gambar tersebut dikatakan berjaya merakam kecantikan dan ketakutan dalam detik kematian yang dialami Evelyn dan turut dijadikan inspirasi oleh artis terkenal seperti Andy Warhol dan Taylor Swift dalam penghasilan karya mereka.

Selain menjadi inspirasi kepada karya di seluruh dunia, gambar kematian bunuh diri McHale itu turut menarik minat masyarakat di seluruh dunia dan dikenali sebagai ‘The Most Beautiful Suicide’.

Dan kini, selepas hampir satu abad, kejadian hampir sama berulang lagi di mana seorang lelaki cuba untuk membunuh diri dengan terjun dari sebuah bangunan di Sabah.

Dalam kejadian yang berlaku pada tengahari Isnin, lelaki tersebut nekad untuk terjun daripada bangunan lima tingkat di Tawau dan kemudiannya terlantar di atas bumbung kereta yang diletakkan di tepi jalan.

Bagaimanapun, berbeza dengan kisah McHale di mana cubaan bunuh dirinya berjaya dan dikenang walaupun sudah hampir seratus tahun, lelaki ini pula mengalami nasib yang sedikit berbeza.

Dalam satu perkongsian video yang tular di media sosial, lelaki tersebut kelihatan masih bernyawa dan hanya mengalami patah kaki.

Seorang lelaki mengalami cedera parah selepas terjun dari tingkat 5 sebuah pusat membeli-belah di Jalan Kuhara, Tawau tengahari tadi. pic.twitter.com/nh5fcgX6Wu

— MyWatch (@My_CrimeWatch) January 27, 2020

Bukan saja tidak berjaya melakukan percubaan bunuh diri, tetapi tindakan lelaki tersebut turut mendapat kecaman netizen yang menzahirkan simpati terhadap pemilik kenderaan yang terpaksa menanggung kerugian dari tindakan lelaki tersebut.

Pihak polis bagaimanapun melaporkan lelaki tersebut berada dalam keadaan stabil dan masih sedarkan diri ketika pemeriksaan awal dilakukan.

“Siasatan secara lisan ke atas lelaki berkenaan mengakui bahawa tekanan kewangan yang dihadapinya selain hutang yang ditanggung mendorong kepada tindakannya untuk membunuh diri,” kata Ketua Polis Daerah Tawau, ACP Peter Umbuas kepada Astro Awani.

Tindakannya itu bukan saja mengakibatkan kecederaan kepada diri dan kerosakan harta benda kepada pemilik kereta tersebut, tetapi dia juga kini disiasat di bawah Seksyen 309 Kanun Keseksaan kerana cubaan membunuh diri.

Tahukah anda, pengasas jenama Kate Spade juga ditemui mati pada 2018 kerana membunuh diri. Klik pautan di bawah untuk membaca.

Lihat Kawan Jepun Bunuh Diri, Sebulan Aku Tidur Tak Tutup Lampu Kerana Trauma

Korea Dan Memori Bunuh Diri, Akhirnya Aku Sedar Dalam Hidup Kita Memang Perlukan Ini


Cubaan China Jadikan Shanghai Bebas COVID Dianggap Bencana, Ini Apa Yang Anda Perlu Tahu

Penduduk menjerit dari tingkap mereka, seorang lelaki terdesak untuk menembusi barisan polis, seluruh blok pangsapuri kehabisan makanan dan orang-orang mula berkumpul di jalanan.

Shanghai, kota dengan 30 juta penduduk ini telah menghabiskan 2 tahun untuk cuba melepaskan diri daripada COVID-19, namun perlawanan itu sia-sia dan apabila kes kembali naik, cubaan untuk melakukan perintah yang sama kembali, tetapi dalam keadaan yang sia-sia.

Akhirnya, bandar ini telah bertindak balas melalui bantahan, lautan penduduk di kawasan perumahan mahupun jalanan berkumpul dan melaungkan rasa ketidakpuasan hati. Mereka menjerit di hadapan apartmen dan orang ramai berkumpul untuk merebut apa sahaja makanan yang tersisa.

Kekurangan bahan keperluan telah menjejaskan kumpulan masyarakat peringkat atas dan bawah di Shanghai. Taikun China, Kathy Xu telah cuba untuk membeli roti dan susu dari luar, tentera marin yang berpangkalan di konsulat AS pula terpaksa meminta makanan dihantar dan beberapa pekerja asing dilaporkan terpaksa makan satu roti kukus setiap dua hari.

“Di Shanghai, kami berada di tengah-tengah taufan, ini juga pengajaran untuk semua bandar lain di China,” kata Rodrigo Zeidan, seorang profesor perniagaan di NYU Shanghai dan Fundacao Dom Cabral yang tinggal di metropolis China sebelum menyambung, “Ia adalah huru-hara. Terdapat banyak kekecewaan dan kemarahan, terdapat pelbagai jenis perasaan. Ia adalah sebuah bandar dengan 30 juta orang. Jadi, terdapat 30 juta individu dengan perasaan mereka sendiri.”

Isu yang mendorong penduduk Shanghai turun ke jalanan dan berhadapan dengan pekerja perubatan dan pihak polis adalah disebabkan bekalan keperluan. Pusat bandar yang menjadi salah satu mercu tanda China ini mengasingkan diri dari dunia luar dengan cara yang mengejut, sehingga tidak memikirkan bagaimana mereka mahu memastikan barangan keperluan terus boleh diakses oleh 30 juta jiwa di sana.

Mao Fang, naib presiden salah sebuah pasar raya terbesar di China, Meituan, berkata sayur-sayuran telah tiba di gudang syarikat itu, tetapi tiada pekerja dari Shanghai yang dibenarkan untuk turun bekerja. Meituan berinisiatif membawa masuk 1000 pekerja dari bandar-bandar lain bagi menyelesaikan masalah ini, namun pihak syarikat masih bergelut untuk menyelesaikan masalah kekurangan.

“[Terdapat] buruh yang tidak mencukupi untuk mengimbangi jumlah peralihan penggunaan dari pelbagai tempat ke satu tempat – rumah anda,” kata David Fishman, seorang penganalisis pasaran tenaga yang tinggal di Shanghai.

Difahamkan masyarakat Shanghai terpaksa bekerjasama membina sebuah kumpulan dengan ratusan penduduk didalamnya untuk membuat pesanan barang keperluan dan meminta sebuah trak besar untuk menghantar barang keperluan mereka.

Fishman memesan barangan runcit bernilai $3700 dengan jirannya untuk meminta mereka menghantar sayur-sayuran, telur, ayam dan bekalan lain.

“Kuncinya ialah memastikan tiada sesiapa yang tercicir, termasuk warga emas yang tidak mahir menggunakan telefon, dan warga asing yang tidak dapat membaca atau mengikuti kelantangan mesej bahasa Cina dalam kumpulan itu,” katanya.

Di sesetengah kawasan, kekurangan bekalan makanan yang sebelum ini telah mencetuskan kemarahan meluas sudah mula kembali surut, tetapi pendatang, warga emas dan para pekerja tetap terjejas apabila China berkeras mahu meneruskan strategi sifar COVID.

Namun rakaman tular yang menunjukkan beberapa orang ditahan secara paksa, pengemis dipijak dan haiwan diambil oleh pihak berkuasa telah menarik kemarahan di seluruh platform media sosial China.

Dalam sepucuk surat kepada semua ahli Parti Komunis China di Shanghai minggu lalu, pimpinan parti menggesa mereka untuk bertindak tegas terhadap sebarang tentangan yang mereka hadapi.

“Rakan parti kita harus pergi jauh ke akar umbi dan orang ramai … mengangkat senjata dan berjuang menentang semua jenis tingkah laku yang mengganggu dan menjejaskan keadaan keseluruhan wabak, mengambil inisiatif untuk bersuara menentang semua jenis bunyi dan terutamanya khabar angin. Jelaskan yang benar dan yang salah, supaya bersatu sebagai satu dan mengatasi kesukaran bersama-sama.”

Cabaran bagi kerajaan China ialah menarik Shanghai keluar dari lingkaran sekatan sambil mengatasi masalah 52 juta penduduk – terutamanya orang tua – yang masih tidak diberi vaksin di seluruh negara.

Misi bebas COVID yang cuba dilakukan Chins kini telah direkodkan sebagai bencana dan negara itu membayar dengan harga yang tinggi dengan sikap tidak berganjak daripada sekatan yang telah memberi kesan kepada 30 juta jiwa di Shanghai.

Warga China rai bebas COVID-19 dengan membuka semula pasar basah haiwan eksotik. Rujuk pautan di bawah untuk membaca.

Warga China Rai Bebas COVID-19 Dengan Membuka Semula Pasar Basah Haiwan Eksotik

Saintis China Beri Nasihat, Minta Semua Orang Biasakan Diri Hidup Dengan COVID-19 Selamanya

Saintis Dari China Dakwa COVID-19 Sebenarnya Bukan Berasal Dari Wuhan, Tetapi Dari India


Cubaan Lelaki Cabut Lari Gagal, Sanggup Tinggalkan Motosikal Di Tengah Jalan Untuk ‘Selamatkan Diri’

Jika ternampak kenderaan penguatkuasa, pasti rasa ‘kecut perut’ tiba-tiba muncul walaupun tidak ada melakukan sebarang kesalahan. Apatah lagi bagi individu yang ada melakukan kesalahan, pasti sedaya upaya mahu cuba melarikan diri.

Dalam perkongsian video Twitter @twtcctv, berlaku satu adegan kejar-mengejar antara seorang anggota penguatkuasa dipercayai Unit Penguatkuasaan Bermotosikal (UPB) JPJ berjumpa dengan seorang penunggang motosikal.

Pada awal video berkenaan anggota penguatkuasa itu ada mengekori dan memberhentikan penunggang motosikal berwarna kuning dipercayai untuk memeriksa lesen memandu.

Power siot budak ni. Polis pun kalah 😮😮 pic.twitter.com/cyGgM9u9pZ

Bagaimanapun penunggang motosikal itu memulas throttle dan melarikan diri daripada anggota berkenaan. Dia melarikan diri secara melawan arah, menyelit di antara kenderaan di hadapan deretan kedai dan masuk semula ke jalan besar.

Anggota berkenaan pada awalnya nampak ‘tercicir’ di belakang, bagaimanapun selepas beliau masuk semula ke jalan besar, dalam beberapa saat sahaja anggota itu berada di sebelah penunggang motosikal terbabit.

Beliau menghimpit budak lelaki itu ke lorong kanan sehingga memberhentikan motosikalnya. Kemudian budak lelaki itu melarikan diri meninggalkan motosikal.

Netizen rasa terhibur melihat budak lelaki itu, dia merasakan dapat melarikan diri, namun tindakannya memakan diri.

Hahahah dari kena saman takda lesen dah jadi kes lain https://t.co/FgmUvmK03t

Bodoh lesen punya pasal sangguh taruh nyawa. Dari kena saman je tak pasal kena tangkap nanti. Bangang tentu tentu no plat motor polis dapat. https://t.co/V4kRQhuMqK

Sah2 Ada brg ni. Kalo kosong ko x lari smp mcm tu. saman xde lesen baru 300. bnyk charge ko kena ni. Silap2 kedalam terus https://t.co/tq9amrFg50

Orang ramai juga tidak menolak kemungkinan budak lelaki itu membawa barang terlarang sehingga sanggup membahayakan keselamatan diri sendiri untuk melarikan diri.

Pada akhir video berkenaan, satu laporan telah dibuat berhubung insiden yang berlaku itu. Gambar-gambar aksi kejadian turut dikepil bersama sebagai bahan bukti.


Cubaan Melelong Kerusi Yang Digunakan Oleh Lisa Manabon Dengan Harga RM13,000 Dikecam Peminat Blackpink

Permulaan tahun 2020 tidak menjadi begitu baik buat pemilik restoran di Bangkok selepas beliau menaikkan kemarahan peminat Blackpink.

Semuanya disebabkan cubaan beliau untuk melelong barang-barang yang pernah digunakan oleh penyanyi Lisa Manoban.

Menulis di laman Facebook – sebelum memadamnya – pemilik, Masse Jacop dari MQQN Cafe cuba melelong kerusi, napkin malah sudu yang digunakan oleh Lisa ketika sesi pengambaran di kafe beliau baru-baru ini.

Pada hari Khamis yang lalu, Lisa, 22 menyiarkan gambar ketika beliau berada di MQQN Cafe Bangkok di laman Instagram miliknya.

Tidak lama selepas itu, South China Morning Post melaporkan bahawa pemilik kafe itu telah ditawarkan sehingga RM13,000 bagi harga kerusi yang telah digunakan oleh Lisa.

Masse berkata, “saya tidak berpuas hati dengan harga ini. Kami juga mempunyai kaca dan sudu yang digunakannya juga.”

Tindakan beliau telah mendapat kritikan  daripada peminat Blackpink yang tidak berpuas hati dengan cara beliau yang tidak menghormati Lisa.

Seorang pengguna Twitter, @BPinAmerica mengutuk pemilik restoran terbabit dengan menyatakan bahawa beliau telah bertindak secara berlebihan.

Lisa does not deserve the disrespect and violation of what this owner has done. You have crossed the line in a disgusting way. Instead of being proud and humble that Lisa went to your cafe; you offer a bidding. Do something about this @ygent_official #มูนคาเฟ่ชั้นต่ํา pic.twitter.com/eWNAXkDkzI

— BLACKPINK AMERICA (@BPinAmerica) January 2, 2020

Terdapat juga beberapa peminat yang marah dengan tindakan beliau apabila merujuk kelakuannya itu sebagai ‘menjijikkan’.

Sejurus selepas itu, pemilik restoran terbabit telah membuat permohonan maaf, “saya memohon maaf atas kelakuan saya yang buruk. Maaf kepada Lisa dan semua orang yang terlibat. Saya menerima semua kritikan. Kita semua suka Lisa. Saya minta maaf atas apa yang berlaku. “

Menurut laporan yang diterbitkan di The Business Times, MQQN Cafe ditutup pada hari Ahad lalu (5 Jan), dengan peminat berjanji untuk memboikot perniagaan tersebut.

November tahun lalu menyaksikan Lisa dinobatkan sebagai wanita tercantik Asia. Klik pautan di bawah untuk membaca.

Lisa Blackpink Dinobatkan Wanita Tercantik di Asia 2019

Gagal SPM Bukan Penghalang Individu Ini Jadi Penterjemah Blackpink Dan Artis Korea Lain

Penangan Jennie Dan Jisoo Blackpink, Super Ring Kini Laris Di Korea


Cubaan Mencuri Gagal, Wanita Ini Mengamuk ‘Smackdown’ Pencuri Telefon

Tular sebuah video yang memaparkan bagaimana seorang ibu berdepan dengan perompak yang mencuri telefon bimbitnya. Video berdurasi 29 saat itu dikongsi oleh pengguna media sosial Indonesia.

Dalam video itu, kelihatan seorang wanita berpakaian biru bercorak bunga membelasah seorang lelaki yang disyaki pencuri yang cuba mengambil telefon bimbitnya. Sambil diperhatikan oleh penduduk yang berada di situ, pencuri itu menerima nasib yang buruk apabila di hempas ke tanah dengan menggunakan teknik ‘smackdown’.

Wanita itu kemudiannya menendang pencuri itu manakala seorang lelaki lain dilihat cuba menenangkannya. Tetapi wanita itu menggalakkan lelaki itu untuk tidak campur tangan. Dengan rokok terselit di bibir, wanita itu melancarkan sepakan terakhir yang mengenai kepala pencuri itu.

“Kenapa kasihan, dia pencuri, curi telefon bimbit orang,” jerit wanita itu sambil terus memukul pencuri itu.

Menurut maklumat dalam kapsyen video, kejadian itu berlaku di Desa Simpang Tiga, Kecamatan Mataraman, Kabupaten Banjar, Kalimantan Selatan pada 10 April 2022.

Ketua Polis Banjar AKBP Doni Hadi Santoso melalui Ketua Perhubungan Awam Polis Banjar Resort Iptu Suwarji berkata, tiada laporan polis yang dibuat selepas itu kerana wanita itu tidak mahu memperbesarkan kes.

Polis tempatan dikatakan sedang mencari lokasi kediaman lelaki yang dipukul dalam video itu. Kemudian, perjanjian damai akan dibuat daripada kedua-dua pihak.

Video tersebut segera menarik perhatian netizen, bukan sahaja dari Indonesia malah rakyat Malaysia. Ramai yang memuji tindakan ibu-ibu yang begitu gagah berdepan dengan pencuri telefon bimbit. Tidak sedikit yang membuat komen kelakar.

‘Ruang tamu di Indonesia, dapur di Malaysia’ – Wanita Malaysia ini pamer rumah di sempadan dua negara. Rujuk pautan di bawah untuk membaca.

‘Ruang Tamu Di Indonesia, Dapur Di Malaysia’ – Wanita Ini Pamer Rumah Di Sempadan Dua Negara

Netizen Indonesia ‘Serang’ Instagram KKM Gara-Gara Salah Faham Kes Import COVID-19

‘Anda Lebih Layak Menang’ – Netizen Indonesia Ucap Tahniah Kepada Beregu Malaysia


‘Cubaan Menyamar Jadi Toyol’ – CCTV Rakam Dua Lelaki Berseluar Dalam Curi Tabung Masjid

Tindakan dua lelaki yang hanya memakai seluar dalam mencuri kotak sedekah yang terletak di masjid Kabupaten Solok, Sumatera Barat telah berjaya di rakam kamera CCTV.

Apa yang unik adalah kedua-dua pelaku ini hanya memakai seluar dalam dan wajah mereka ditutup dengan topeng yang dipercayai dibuat dari beg plastik.  Mereka kelihatan bekerjasama untuk mengangkat kotak sedekah tersebut. Kejadian ini telah disahkan oleh Wali Nagari Batang Barus, Syamsul Azwar, seperti yang dilaporkan oleh Tribun News.

“Masjid ini berada di depan Pejabat Bupati. Identiti pelaku tidak diketahui,” kata Syamsul Azwar. Katanya, tindakan kedua pelaku itu dirakam dengan jelas oleh kamera CCTV di Masjid Ikhlas Ar-Rahman. “Ya, pelakunya hanya memakai seluar dalam. Malam tadi ia berlaku,” katanya.

A post shared by Fakta Indo | Berita Indonesia (@fakta.indo)

Dia menjelaskan bahawa untuk peringkat awal pihaknya telah melaporkan kejadian ini kepada pihak berkuasa tempatan. “Kotak sedekah ini ada di dalam dan di luar. Bagaimanapun, [kotak sedekah] yang di dalam kacanya pecah,” katanya. Sementara itu, kotak amal di luar masjid dibawa lari oleh dua pelaku terbabit.

“Jumlah kerugian belum diketahui. Ada maklumat bahawa ia juga berlaku di masjid-masjid lain di sekitar lokasi,” katanya. Dia menjelaskan bahawa pelaku  terbabit masih belum diketahui identiti mereka. Dia berharap polis dapat membuat tindakan susulan.

Ketua Polis Gunung Talang, AKP Seventri, ketika dihubungi media tempatan mengakui bahawa dia belum menerima laporan rasmi mengenai kejadian itu. “Saya sudah memeriksa dengan anggota, belum ada laporan,” kata AKP Seventri.  Namun, dia mengesahkan bahawa maklumat mengenai kejadian itu berada di bawah bidang kuasa Polis Gunung Talang.

Lain pula terjadi di negeri Kedah apabila seorang pembekal ayam segar mengalami kerugian apabila ayam-ayamnya dicuri sekitar pukul 4 pagi dan ia dijual semula orang seorang peniaga ayam golek. Untuk bacaan lanjut, klik pautan di bawah.

Lelaki Pandu Volkswagen Didakwa Curi Ayam Mentah Untuk Bisnes Ayam Golek

Majikan Mohon Maaf, Lelaki Tuduh ‘Rider’ Grab Curi Air Starbucks Kini Digantung Kerja

Microsoft Label Rakyat Indonesia Sebagai Orang Paling Tidak Sopan Di Asia Tenggara, Ini Sebabnya


Cubaan Mohammed Bin Salman Untuk Bawa Arab Saudi Ke Arah Lebih Terbuka Dan Liberal

Asma, salah seorang pengunjung di pantai Arab Saudi tidak pernah membayangkan bahawa suatu hari nanti negara ini akan beralih ke satu fasa yang lebih terbuka dan bebas. Dia yang menghabiskan seharian bersama pasangan di salah sebuah pantai di sekitar Arab Saudi tidak pernah terfikir bahawa dia mampu melakukan perkara yang sebelum ini dilarang.

Dia menghabiskan hujung minggu di sebuah kawasan pantai di sekitar King Abdullah Economic City. Kawasan ini telah mendapat tumpuan dunia kerana buat pertama kali memberi kebebasan kepada pengunjung wanita untuk berehat di gigi pantai dengan berbikini dan berpelukan bersama pasangan. Pantai yang dinamakan Pure Beach ini telah menjadi sebahagian daripada rancangan awal Putera Mahkota Mohammed bin Salman (MBS) untuk menunjukkan kepada dunia bahawa Arab Saudi kini sudah berubah dan tidak lagi mengamalkan sistem konservatif.

Asma yang kini berusia 32 tahun mengambil peluang kebebasan dengan menari bersama pasangan di pantai yang berdekatan dengan Laut Merah, disertai dengan muzik yang sebelum ini dilarang untuk dipasang. Ia adalah gambaran kecil bagaimana perubahan yang sedang berlaku di salah sebuah negara yang menempatkan kiblat utama umat Islam di seluruh dunia.

Sebelum ini memasang muzik di tempat awam adalah dilarang, para wanita pula tidak dibenarkan untuk memandu dan pantai dibahagi dua dengan pengunjung lelaki dan wanita. Namun dasar-dasar ini mula berubah seiring dengan niat kuat MBS untuk membawa Arab Saudi ke arah yang lebih moden.

Kini, dengan hanya 300 riyal Arab Saudi, Asma dan teman lelakinya boleh memasuki Pure Beach yang terletak berhampiran Jeddah. Kedatangannya turut diiring dengan bunyi muzik, tarian dan taman air yang dieja menggunakan bahasa arab. Asma yang mengenakan baju renang warna biru kelihatan gembira dan berkata kepada AFP bahawa dia sedang menikmati masa-masa yang bebas di negara yang dulunya tertutup.

Selain daripada mencabut larangan-larangan sedia ada, Arab Saudi juga telah membenarkan pasangan yang belum berkahwin untuk duduk sebumbung. Jadi bagi Bilal Saudi, ketua acara di King Abdullah Economic City, dia kadang-kadang keliru dan meneka-neka dengan dirinya adakah pengunjung yang datang ke pantai tersebut sudah menikah atau belum.

Bagi Dima, seorang ahli perniagaan dan Mohammed Saleh, seorang pengunjung pantai. Kedua-dua mereka kelihatan gembira kerana tidak perlu lagi pergi ke luar negara untuk menikmati kebebasan seperti ini. Seperti Asma, Saleh juga tidak menyangka bahawa kebebasan yang sering dilihatnya di Amerika Syarikat kini dapat dinikmati di Arab Saudi. Namun bagi pengunjung yang lain, apa yang masih kurang adalah larangan alkohol masih diterapkan di semua tempat di Arab Saudi.

Pure Beach adalah salah satu gambaran dan kejayaan terbaru MBS dalam menjayakan program Saudi Vision 2030.

Bagi mencapai misi tersebut, Arab Saudi telah melucutkan undang-undang yang melarang wanita memandu. Selain itu undang-undang yang membenarkan polis syariah atau polis agama melakukan serbuan ke atas orang di tempat awam juga dilucutkan. Arab Saudi juga telah membenarkan konsert dengan penonton lelaki dan wanita. Begitu juga dengan pawagam yang dibuka secara bebas.

Di sektor keselamatan, Arab Saudi juga telah membenarkan wanita menjadi tentera. Malah, pasukan keselamatan yang mengawal Masjidil Haram baru-baru ini turut dipenuhi wanita.

Beberapa langkah drastik ini jelas tidak disukai oleh mereka yang mengamalkan gaya hidup konservatif di Arab Saudi. Namun bagi MBS langkah ini wajar bagi mencapai misinya dalam menggambarkan Arab Saudi yang lebih terbuka dan mereka yang menentang undang-undang akan dianggap sebagai musuh kerajaan.

Putera Mahkota Saudi kena main, beli lukisan palsu dipercayai milik da Vinci pada harga RM2 bilion. Untuk bacaan lanjut, klik pautan di bawah.

Putera Mahkota Saudi Kena ‘Main’, Beli Lukisan Palsu Dipercayai Milik da Vinci Pada Harga RM2 Bilion

Arab Saudi Tangkap Seorang Ustazah Kerana Berdakwah Dan Mengajar Al-Quran Di Rumah

25 Fakta Menarik Di Sebalik Strategi Hubungan Luar Malaysia Dengan Arab Saudi Dan Iran


Cubaan Netizen ‘Selamatkan’ Suami Miliki Basikal Sama Dengan KJ Ini Boleh Buat Anda Ketawa

Sejak beberapa hari ini hangat dibicarakan mengenai kemalangan berbasikal yang dialami Ahli Parlimen Rembau dan juga Menteri Sains, Teknologi dan Inovasi Khairy Jamaluddin di Kuala Langat baru-baru ini.

Jika sebelum ini ianya kerana respon permohonan maaf oleh akaun Twitter JKR, kali ini ia sekali lagi menjadi perhatian selepas harga basikal yang digunakan beliau menjadi antara topik perbualan netizen di media sosial.

Bagaimanapun, ianya bukanlah bersifat kecaman atau mempersoalkan harga basikal berkenaan yang difahamkan agak tinggi namun ia menjadi perhatian netizen selepas seorang wanita difahamkan terkejut dengan harga basikal berkenaan yang hampir sama dengan suaminya.

Tetapi suaminya itu sebelum ini difahamkan tidak pernah memberitahu dirinya bahawa harga basikal berkenaan mencecah RM45,000 seperti dikongsikan netizen.

Terdahulu, ciapan mengenai harga basikal yang dikatakan mencecah puluhan ribu ringgit itu dimuatnaik oleh akaun satira BorneoGhost Online di Twitter.

Bagaimanapun tidak dapat dipastikan sama ada harga basikal berkenaan benar-benar mencecah nilai seperti yang dimaksudkan dan sama ada basikal yang dimiliki suami wanita berkenaan adalah sama dengan apa yang digunakan KJ.

Tetapi itu bukanlah apa yang ingin dikongsikan, sebaliknya apa yang mencuit hati adalah apabila netizen-netizen lelaki cuba untuk menyelamatkan si suami yang seakan-akan tertangkap telah membeli basikal sehingga puluhan ribu ringgit.

Anda boleh membaca respon para netizen yang pastinya mencuit hati dalam usaha mereka untuk menyelamatkan suami wanita ini di bawah. Bermula dengan pemilik ciapan asal sehinggalah netizen-netizen biasa yang mungkin juga golongan suami dan pernah melalui situasi sama sebelum ini.

Hi Kak, minta maaf salah letak harga. Sepatutnya MYR4,500 sahaja. Terima kasih. – admin

— The Borneo Ghost (@theborneoghost) December 28, 2020

Kalau invoice mengatakan 45k… dia tukaq wheelset, group set, accessories, upah bayar , upah itu upah ini…mungkin lah kot 45k… ke ada cerita sebalik 45k tu… heheheh

— ameeynkeychick (@ameeynkeychick) December 28, 2020

Bukan ni kak. Biasa memang kalau jual kat vvip harga dia naik 10 kali ganda.

— Nizam (@NizamArchibald) December 28, 2020

Masa suami akak beli tu, dia roger saya. Copy Ori. Memang sebijik nampak macam ori, rasa ori, feel ori, pegang ori tapi itu copy. Murah je kak.

— Khairi / (@khairizulfadhli) December 28, 2020

Kak, tak silap saya haritu ada nampak kedai kat shopee buat sale 12.12, beli PS5 air purifier dapat free gift Pinarello bike. Mungkin suami akak antara pembeli bijak waktu tu

— fifi (@afifisyahmi_) December 28, 2020

Saya rasa yg ni klon taiwan puan, harga dia mesti dalam 7-8 ratus je. KJ punya ori

— Adi Habibie (@AdiSlm) December 28, 2020

Kak, basikal ni copy ori. Nampak sama tapi tak serupa. Copy ori dalam RM4,500 je. Saya mengesahkan harga ini melalui laman web rasmi barang copy ori.

— Adel Kamal (@adelkamall) December 28, 2020

Walaupun ianya mungkin gurauan sahaja namun, usaha-usaha yang ditunjukkan para lelaki ini membuktikan mereka sanggup melakukan apa sahaja untuk menyelamatkan rakan-rakan. Terutamanya bila ‘terkantoi’ membeli sesuatu yang mungkin kurang dipersetujui isteri.

Tetapi ini bukanlah kejadian pertama seumpamanya yang pernah berlaku malah kita juga sebelum ini pernah membaca ada suami yang terpaksa menggunakan pelbagai helah untuk membeli barang-barang kegemaran mereka seperti PC gaming dan juga PlayStation 5.

Baca juga kisah lelaki ini yang terpaksa menjual kembali PS5 miliknya selepas ‘kantoi’ dengan isterinya melalui pautan di bawah.

Kantoi Beli ‘Air Purifier’ Palsu, Isteri Minta Suami Jual Konsol PS5 Semula

Jatuh Lubang Ketika Berbasikal, Akaun Twitter JKR Kuala Langat Mohon Maaf Kepada KJ

Reaksi Tenang ‘Rider’ Ini Jawab Rungutan Dalam Bahasa Inggeris Buat Pelanggan Tidak Jadi Marah


Cubaan Nyalakan 100 Lilin Untuk Lamar Kekasih Bawa Padah, Lelaki Ini Bakar Rumahnya Sendiri

Kejadian yang bermula dengan cinta dan berakhir dengan tangisan seeloknya dianggap sebagai tragedi paling romantis apabila rancangan seorang lelaki di Yorkshire, England untuk melamar kekasihnya dengan menyalakan 100 lilin di apartmen milik mereka telah membawa padah.

Dia pada mulanya menyalakan seratus lilin di rumah yang dikongsi dengan kekasihnya. Dia juga meletakkan belon dan menuangkan anggur ke dalam gelas. Namun, rancangan itu tidak berjalan dengan baik. Rumahnya terbakar ketika dia keluar menjemput kekasihnya yang ketika itu berada di luar.

Menurut pihak bomba Yorkshire, “Ketika lelaki itu berada di luar untuk mengambil calon isterinya dan bersedia untuk melamar dengan momen romantis, dia telah mendapati apartmennya terbakar.”

Anggota bomba berkongsi foto kejadian itu di Facebook dan menulis, “Lihat foto-foto ini dan anda akan lihat banyak lilin yang dipadam. ” Foto-foto tersebut menjadi viral di media sosial dan telah mendapat banyak respons.

Terdahulu, pasangan ini telah berjaya menarik perhatian syarikat besar apabila lamaran mereka di KFC menjadi viral. Klik pautan di bawah untuk membaca.

Tuah Melamar Di KFC, Pasangan Ini Tarik Perhatian Syarikat Besar Menaja Perkahwinan Mereka


20 Tong Sampah Disediakan Tetapi Jambatan ‘Viral’ Terengganu Masih Kumpul 750 KG Sampah

Walaupun pihak berkuasa tempatan, Majlis Bandaraya Kuala Terengganu (MBKT) telah menyediakan 20 tong sampah di sekitar Jambatan Angkat, namun program gotong royong yang diadakan hari ini masih lagi mengumpul 750 kilogram sampah di kawasan tersebut.

Menurut laporan Harian Metro, ratusan kilogram sampah itu berjaya dikutip dalam masa dua jam program gotong-royong merdeka yang dianjurkan Persatuan Belia Hainan Terengganu (PBHT), hari ini.

“Selepas dua jam program yang bermula 8 pagi itu diadakan, amat mengejutkan kami termasuk anak ahli yang berusia antara tujuh dan 12 tahun menemui putung rokok dan pembalut coklat ditinggalkan di celah rumput di kawasan yang menjadi tumpuan utama pengunjung untuk merakamkan gambar keindahan menara ikonik berkenaan,” jelas Pengerusi PBHT, Heny Eyong.

Jambatan Angkat yang menghubungkan muara selatan di pusat bandar raya Kuala Terengganu dan muara utara di Seberang Takir itu sebelum ini mula mencuri perhatian orang ramai dan pengunjung sejak ia mula dibuka pada tahun lalu.

Reka bentuknya yang unik dan pemandangan indah yang ditawarkan di sekitar jambatan itu menjadikannya sebagai lokasi menarik untuk orang ramai dari dalam dan luar negeri mengambil kesempatan untuk bergambar dan melihat binaan tersebut dengan lebih dekat.

Mengulas mengenai jumlah kutipan sampah yang berjaya dibuat di sekitar kawasan itu, pengerusi PBHT menjelaskan kesedaran sivik pengunnjung kawasan itu masih kurang dengan ada antara mereka yang didakwa sengaja mengotorkan kawasan tersebut.

Perkara itu menurut beliau dapat dilihat dengan jelas apabila pihaknya berjaya menemui pelbagai sampah sarap yang ditinggalkan seperti bekas makanan dan minuman serta putung rokok.

“Masyarakat setempat dan pelancong tempatan perlu mengamalkan kesedaran sivik untuk bersama membantu kerajaan menjaga kawasan tarikan utama pelancong.

“Terutamanya di sekitar kawasan Jambatan Angkat yang menjadi tumpuan utama pada setiap petang dan malam termasuk pada hari cuti kelepasan am,” tambahnya.

Baca juga perkongsian kami mengenai lelaki ini yang berjaya mengutip ribuan puntung rokok dalam masa beberapa jam di Putrajaya sebelum ini di pautan di bawah.

Lelaki Jepun Ini Dedahkan 4,500 Puntung Rokok Berjaya Dikutip Di Putrajaya Dalam Masa Dua Jam

Sambutan Tahun Baharu Dicemari Sampah Bukti Rakyat Malaysia Masih Belum Bersedia Untuk 2020

Sikap Malas Membuang Sampah Telah Wujud 3,500 Tahun Dahulu Dan Ini Adalah Buktinya


Cubaan Rentas Negeri Guna Pesawat Gagal, Juruterbang Dan Penumpang Dikompaun

Dua juruterbang dan dua penumpang telah dikompaun oleh pihak berkuasa setelah gagal menunjukkan surat kebenaran merentas sempadan negeri menggunakan pesawat ringan.

Keempat-empat individu terbabit berlepas dari Lapangan Terbang Subang, Selangor sebelum mendarat di Lapangan Terbang Kampung Tekek di Pulau Tioman, Rompin pada jam 3 petang.

Ketua Polis Daerah Rompin Deputi Superintendan Azari Miskon berkata selain daripada juruterbang persendirian, kapal terbang itu juga dinaiki oleh pengurus keselamatan dan pengurus pemasaran sebuah perniagaan aktiviti menyelam di sebuah resort di Kampung Juara, Pulau Tioman.

Menurutnya, keempat-empat individu ini gagal menunjukkan surat kebenaran merentas sempadan negeri daripada polis mahupun surat majikan atau bekerja dalam sektor keperluan asas yang merupakan keperluan selepas Perintah Kawalan Pergerakan Bersyarat (PKPB) dilaksanakan di Selangor.

Mereka telah diarahkan untuk pulang ke Lapangan Terbang Subang pagi ini selepas juruterbang persendirian mendakwa tidak mempunyai kebenaran untuk terbang pada waktu malam.

Pihak Kementerian Kesihatan Malaysia (KKM) turut mengeluarkan gelang kuarantin kepada empat individu terbabit. Mereka akan dipantau pihak berkuasa dari semasa ke semasa sehinggalah mereka bertolak balik.

Untuk rekod, kompaun itu dikeluarkan mengikut Seksyen 11 Peraturan-Peraturan Pencegahan dan Pengawalan Penyakit Berjangkit 2020 kerana keluar dari kawasan yang diisytiharkan PKPB tanpa kebenaran.

Untuk bacaan lanjut, klik pautan di bawah.

PKPB Bakal Dilaksanakan Di Seluruh Selangor, Kuala Lumpur Dan Putrajaya Mulai 14 Oktober

PKPB Disambung 4 Minggu Lagi, Tiada Perjalanan Rentas Negeri Balik Kampung Dibenarkan

PKPB Bolehkan Empat Sekeluarga Keluar Rumah Menaiki Sebuah Kenderaan


Cubaan Shutterstock ‘Sekolahkan’ Lady Gaga Memakan Diri

Cubaan laman sesawang Shutterstock mengajar Lady Gaga tentang kepentingan hak cipta akhirnya memakan diri sendiri apabila syarikat tersebut telah diserang oleh para peminat Lady Gaga.

Laman sesawang yang menjadi tempat untuk para jurugambar menjual hasil karya mereka telah mendapat pengajaran berguna dari penyanyi kelahiran Amerika Syarikat tersebut.

Penyanyi yang terkenal dengan gaya fesyen yang di luar kebiasan baru-baru ini telah memuat naik satu gambar yang mempunyai watermark Shutterstock di laman peribadi twitter miliknya dengan mesej ‘can y’all stop‘.

Shutterstock membalas ciapan tersebut dengan mesej betapa pentingnya Lady Gaga menyokong karya jurugambar yang menggunakan laman mereka untuk mencari rezeki dengan membayar artis tersebut jika mahu menggunakan gambar tersebut.

Namun ciapan tersebut tidak dapat diterima baik oleh para peminat Lady Gaga dan mereka telah menyerang Shutterstock dengan beberapa komen negatif.

Namun ada juga beberapa peminat Lady Gaga yang memahami isu terbabit dan tidak terlalu cepat menghukum.

Beliau faham bahawa isu sebenar adalah Shutterstock hanya mahu artis mereka dibayar dan sudah pasti duit bukanlah satu masalah bagi pihak Lady Gaga.

Shutterstock mempunyai lebih 250,000,000 imej dengan 201,800 imej baru ditambah setiap hari. Mereka mempunyai lebih daripada 650,000 penyumbang dan menjual kepada lebih 150 buah negara.

Syarikat ini juga didagangkan di bursa saham New York dengan nilai pasaran RM6.4 bilion. Shutterstock sebenarnya bukan syarikat kecil seperti yang dikatakan oleh para peminat Lady Gaga.

Tindakan ‘mengajar’ yang dilakukan oleh Shutterstock tersebut adalah bagi memberi peringatan kepada Lady Gaga – artis yang mendapat pulangan RM1.2 juta setiap tahun – untuk menyokong karya-karya artis di laman sesawang mereka.

Klik pautan di bawah jika anda mahu mengetahui lebih lanjut mengenai Lady Gaga.

Kini Giliran Lady Gaga Pula Keluarkan Koleksi Make Up Tersendiri


Cubaan Wanita Indonesia Perlekeh Bahasa Melayu Makan Diri, Dikecam Netizen Malaysia

Seorang wanita berasal dari Indonesia telah menerima kecaman daripada rakyat Malaysia atas cubaan beliau untuk membuat jenaka dengan Bahasa Malaysia.

Wanita terbabit telah memuat naik satu video di laman TikTok dengan membandingkan beberapa perkataan Bahasa Indonesia, Bahasa Inggeris dan Bahasa Malaysia.

“Di Indonesia, kita kata belok kanan, belok kiri. Di dalam bahasa inggeris, kita sebut turn right, turn left. Dalam Bahasa Malaysia, mereka kata, pusing kanan, pusing,” katanya sambil ketawa.

Untuk pengetahuan kamu..Malaysia tak ada guna perkataan Maling ya… pic.twitter.com/4UlB6txfwU

— Prince Yoshiro (@PrinceRayDauz) December 9, 2022

Beliau juga membuat beberapa perbanding yang tidak tepat antaranya beliau berkata bahawa rakyat Malaysia memanggil pengawal keselamatan sebagai penunggu maling dan hantu pocong digelar sebagai hantu bungkus di Malaysia.

Kenyataan beliau yang dimuat naik di laman TikTok itu kemudiannya tular di Twitter dengan kebanyakan netizen mengecam kenyataan tidak tepat beliau.

“Apabila anda cuba membuat jenaka bahasa negara orang tetapi semuanya salah. Guna google translate ke?” Kata seorang netizen di Twitter.

mende maknat bilik berenung.. bodo amat 😂 dia google translate ke ape.. jadi jela bibik diam diam klau dtg malaysia kak.. takyah jadi pakar translate

— Epyyyyyyy (@abcdefghafiyy_) December 11, 2022

The only joke here is the need to use the silly laughing track to make it look funny when it’s just… 🦗🦗🦗

1. Kona kanan, kona kiri
2. Pak / Mak / Abang / Akak / Adik gad
3. Doktor Tg. Rambutan
4. Pocong
5. Jamban

— Melur (@danieleskay) December 10, 2022

Dr mane die dapat translation ni? 😂 google translate ke? I thought we collectively as human race knows not to use google translate 😂

— Addie Cat 🦑 (@aiden_crayden) December 10, 2022

Sebenarnya perbandingan salah yang cuba dimainkan oleh netizen Indonesia ini telah berlaku lama.

Dalam satu hantaran yang dibuat pada 2014, seorang netizen Indonesia menyampaikan maklumat salah mengenai perbandingan suku kata di Indonesia dan Malaysia.

Coba semuanya baca ini, di Malaysia push-up disebut: pic.twitter.com/HRVxFXMZMY

— Alexander Thian (@aMrazing) June 5, 2014

Kebanyakan suku kata yang dinyatakan oleh rakyat Indonesia tidak pernah digunakan di Malaysia.

Tambahan daripada itu, tiada seorang rakyat Malaysia yang gunakan ‘bilik merenung’ untuk merujuk ‘tandas’.


Cubaan Wanita Ini Untuk ‘Menipu’ Majikan Akhirnya Menjadi Bahan Tawa Netizen

Tidak kira dimana, pasti ada sahaja individu yang terdesak untuk menipu semata-mata untuk menjayakannya niat mereka. Perkara yang sama turut terjadi baru-baru ini apabila seorang wanita di Amerika Syarikat memilih untuk menipu majikannya dengan mengatakan tayar keretanya dimasuki paku.

Segalanya berubah apabila wanita ini turut menghantar gambar yang disunting beliau menggunakan Adobe Photoshop sebagai ‘bukti’. Gaya suntingan beliau yang amatur nampaknya berjaya dikesan oleh majikan beliau sekaligus dikongsikan di Twitter.

my coworker called in (yet again) and said she had a nail on her tire that caused her to have a flat. i need everyone to stop what they’re doing and ZOOM IN TO THE NAIL IN THE PICTURE SHE SENT MY BOSS pic.twitter.com/4NcJGuvF4F

— syd the kid (@sydneyywhitson) January 8, 2020

Sekali pandang, jelas dilihat tayar kereta beliau dimasuki paku. Walau bagaimanapun, segalanya berubah apabila gambar ini dilihat dengan lebih dekat yang jelas memperlihatkan penggunaan paku ‘kartun’ pada gambar ini.

Gambar yang dikongsikan majikan beliau di media sosial nampaknya turut mengundang gelak tawa daripada orang ramai apatah lagi memikirkan nasib wanita yang jelas kantoi menipu ini.

Berdasarkan isu yang berlaku, para netizen nampaknya turut sama-sama cuba ‘membantu’ dengan cara yang tersendiri. Tidak kurang juga yang cuba troll dengan kegagalan wanita ini dalam membuat suntingan gambar. Berikut merupakan antara reaksi netizen mengenai isu ini.

Yep. That’s what happens when you drive through construction zones in Toon Town.

She literally used the first image that came up when u ask “how to fix a tire with a nail” Lmao pic.twitter.com/8vhSlLvluP

— What? (@ItsNotPersonal0) January 9, 2020

adding to the thread: if anybody needs this picture for work or something feel free to use it :) a truck wheel weight busted my tire over the summer pic.twitter.com/QFAcWoACN6

Here’s an actual picture you can use next time pic.twitter.com/v0QqrymGUc

— 𝚂𝚊𝚖 𝙱𝚘𝚒 (@SamuelJarman) January 9, 2020

Setakat ini tweet daripada majikan beliau sudah berjaya mengumpul 46 ribu retweets dan lebih 248,000 likes. Pastinya ramai yang tertanya-tanya nasib yang menimpa wanita tersebut walau bagaimanapun tidak dikongsikan oleh majikannya setakat ini.

Apa yang membuatkan perbincangan ini lebih epik adalah, tweet majikan ini turut mendapat perhatian Adobe di Twitter.

Diharap perkara ini dapat menjadi pengajaran buat orang ramai untuk tidak tersilap langkah dalam cubaan untuk menipu para majikan. Dikhuatiri ‘kesalahan’ anda bakal menjadi bahan tawa orang ramai seluruh dunia.

Lihat pula skills lelaki ini yang mampu menyunting gambar persis sebuah anime.

Lelaki Ini Pamer ‘Skills’ Suntingan Gambar Persis Anime Tarik Perhatian Ramai

Gambar Hitam Putih Yang Dirakam Jurugambar Ini Sangat Unik Dan Awesome


Cuci Tandas Dan Diludah Ketika Jadi Maskot, Fazley Yaakob Dedah Pernah Buat Pelbagai Kerja

Pernah diludah ketika menjadi maskot dan mencuci tandas adalah antara kerja yang pernah dilakukan chef dan personaliti, Fazley Yaakob sewaktu masih belajar di luar negara suatu ketika dulu.

Perkara itu dikongsikan sendiri Fazley dalam satu hantaran di akaun Instagramnya baru-baru ini.

Hantaran itu menunjukkan Fazley sedang membersihkan restoran baru miliknya yang baru dibuka di Bukit Damansara sambil berseloroh bersama peminatnya tiada yang salah jika pemilik restoran melakukan kerja tersebut.

“Mungkin ramai tidak tahu sebelum ini, antara kerja-kerja yang saya pernah buat termasuk mencuci tandas di luar negara sampai terpaksa kaut muntah dan najis manusia di atas lantai untuk dimasukkan ke lubang tandas (semasa bergelar pelajar universiti).

“(Pernah) menjadi maskot pakaian arnab sambil jual kopi sampai kena ludah di muka dengan kahak hijau, menjual pucuk-pucuk muda dan daun-daun herba di pasar malam dan juga menjadi atendan pam stesen minyak,” kongsinya.

Justeru itu dia menjelaskan kerja-kerja membersihkan dan mengemaskan restoran miliknya itu bukanlah sesuatu yang tidak boleh dilakukan olehnya.

Ini kerana jika melihat kepada senarai kerja yang pernah dilakukannya suatu ketika dahulu, sudah semestinya ia lebih mudah dan selesa terutama jika dibandingkan pengalamannya terpaksa mencuci najis manusia sebelum ini.

“Jadi apabila menjadi pemilik restaurant, apalah sangat kerja-kerja mop lantai, mengemas meja, mencuci pinggan dan juga mencuci tandas,” ujarnya.

Baca perkongsian penuh Fazley Yaakob mengenai pengalamannya di sini.

Owner/Chef pun mop lantai?! Why not?! 🤣 Hari ini restaurant jenama ke-2 saya @minangtapau dibuka di tapak yang lebih luas di #BukitDamansara Memang agak sibuk kami semua menyediakan menu, susun kerusi meja, bersihkan lantai dan malahan mencuci tandas. Mungkin ramai tak tahu, sebelum2 ni, antara kerja-kerja yang saya pernah buat: Mencuci tandas di luar negara sampai terpaksa kaut muntah dan najis manusia di atas lantai untuk dimasukkan ke lubang tandas (semasa bergelar pelajar universiti), menjadi mascot pakaian arnab sambil jual coffee (sampai kena ludah di muka dengan kahak hijau), menjual pucuk2 muda dan daun2 herba di pasar malam dan juga menjadi Pam Attendan stesen minyak. Jadi apabila menjadi pemilik restaurant, apalah sangat kerja2 mop lantai, mengemas meja, mencuci pinggan, dan juga mencuci tandas. Apa lagi kerja2 yang korang pernah buat sebelum ni? Share boleh?

A post shared by  Dato' Fazley Yaakob (@fazleyyaakob) on Jul 13, 2020 at 6:20am PDT

Bak kata pepatah di mana ada kemahuan pasti ada jalannya seperti personaliti cilik ini yang berjaya memiliki kereta mewah di usia 12 tahun. Baca mengenainya di pautan di bawah.

Usaha Sejak Kecil, Alyssa Buktikan Mampu Miliki Vellfire Pada Usia 12 Tahun

Selepas Kek, Mila Jirin Jual Durian Pula Demi Bayar Gaji Pekerja Kerana Syarikat Mengalami Kerugian

Rugi Besar Kerana PKP Berterusan, Rahmat Mega Tutup Medan Selera ‘The Stage’